Amah pumpak luatnak ruat loin a hawile caah thih aa thim tu Amerie (kum 10) – Onlinenungak\nAmah pumpak luatnak ruat loin a hawile caah thih aa thim tu Amerie (kum 10) Nai Texas sianginn mithah nawn nak kong ah mipi thinlung a la ngaimi cu Amerie timi kum 10 nute a si.\nA hawile meithal in an vun kah hna a hmuh tikah amah nunnak ruat loin a chanh hna. A hawitha pakhat a nunnak a dih ruahmah a hmuh. A dang a hawi caatang khat an kah i a thawh chuah a barh thluahmah a hmuh than.\nAmah cu zam ah cun a luat hnga nain a hawile a thi cuahmah mi hna bawmh ding ah tiin 911 a chawnh hna. Cu ti 911 a chawnh hna nak ah cun Amerie cu an kah ve.\nHrinhtu a pa a celh lo. “Nangmah zawnhmanh ruat loin na hawile na chanh hna nak ah kah na tong ka fanu te zeihuah dah na huah” tiah a ti. A nun cawntlak a si. Amah luatnak ruat in zam si loin a hmai ah a thi cuahmah mi a hawile sin ah thih aa thim. Credit; Tluang Ceu Thang\nThawngdang Relchap >>>>>><<<<<<<< Federal Mah Tein Khuakhan Lairelnak Tlukruannak Chauvinism Hna Hi Lungpiang Cikcek Kan Herh. Biachim I palh hlah uh, Biahlei chimh hlah uh, Karhlei lam hlah uh, Naal tuk hlah uh, Saupawt hlah uh, asi khawh lomi bia chimh ti hlah uh, Asi khawh lo mi biakam hmang ti hlah uh, tiah ahlan lio tein, ralrin nak kan in pek hna, kan in chimh tawn ko hna dakaw, CHIN kan Dr vialte le Chin Mifim thiam vialte hna. Paletwa cu Rakhine ah nan chiah, Kawlram cu State (14) in nan thanh ṭhan.\nTlangcung mi nih an duh lai lo ti nan theih ko na raw raw in nan pah chih mi asiko. Biachimh hnu ah zuk ṭhan, remh ṭhan, phisin ṭhan timi hi Vawleipi hruaitu cungnung hna ziaza asilo. Hi nan ziaza nih Kawlram adam ter khawh ngaingai lai maw. Kawlram hi ZAUk pennak ah nan kan hruai khawh ngaingai lai maw tiah laklawh in nan kan chiah dih. Chimh le phuan le cangka in I phisin cawlh timi hi Vawleipi nih zeirel lonak asi. Zumhngam lonak asi. Kawlram caah UNCHR Special Envoy Ms. Nozar Lin cu biachimh aapalh ruang ah atu tiang aa phisin. UN le Vawleipi hmai ah a hmai abit tuk cang. Zumhtlak mi upa asi ti lo ti hi nan hngalh ko.\nTlangcung mi Damlonak hi damter asi ballo I, an piatana hi phisin piak aum ballo. Hlanlio cozah cu um koseh, USDP le NLD Cozah nih an phisin ballo. Phisin le damter zong an I timh ballo. Tlangcungmi Zawtnak damter awk ah le Tlangcungmi Ramkhel Policy le Muma Dundan zong a ngeih bak lomi NLD kan si. NUG le CRPH nih kan Zawtnak adam ter lai I kan piatana an kan phisin piak dih lai kan ti lio ah States (14) cazual nan chuah.\nNan kan thah I nan kan hloh bak ko. NUCC Conference ah chuahpi ding nan ti ko nain, hi ti ning in Kawlte nih kal an duh kha hngalh khawh asi. Vote nan thlak te lai I, Kawlte vote nih an kan tei lai caah Pine (14) in akal ko lai. NUG le NUCC dirh tikah Mandate timi ai awh tu aaruang lo ti cu hngalh cio dih asi. Silo hramseh ti lawng thla kan cam ko.\nNLD le Kawlte nih Democracy Federal an ti mi kha cu hnawm pung ah hlawnh ding asi cang. Bahu ah Nawlngeihnak aum mi hi kan herh lo. Federal Democracy cu Pine State ah Power aum mi asi. State (7) ah Power (7) aum lai, Kawlte State ah Power (7) aum lai. Center ah Kawlte power aum rih lai caah kawlte nih Power (😎 an ngeih lai tihi nan tuak cio ko lai dah.\nState (14) mumal hi nan hlawt khawh ding asiko ahcun, Federal Democracy ah Democracy biafang hi kan hlawt piak chih ko uh. Federal biafang pakhat te lawng hi I hmang cang koseh. Federal ah Democracy biafang kan peh ruangah Kawlte lule tuahnak le zirtiamnak caah lam sersiam / hmawng ṭhiam bantuk asi. Tcnk: Panglong ah Agree in Principle timi cu phung ning in kan cohlan ti tiang lawng Kawlte le DASSK nih an kan pomh piak. Tutan State (14) piatana bangin Democracy biafang hi an kan hnahnawk ding asi lai.\nTlangcungmi State (7) cu Federal Cozah kan si lai I, Kawl State (7) cu Democracy cozah an si lai, Center cozah kha an Bawitlang si ve hnaseh. Hitin kan tuah khawh ahcun, Power sharing ah cun a dih cang nain, Equality le Equity timi Tlukruannak ah a bau ṭhan ai. Bahu uktu Luban le hlutdaw palai ah minung kan I Tlukruan tilo. Kawlte duhning in phungphai le dundan vialte a kal dih lai.\nState (14) mumal cu Tlukruannak aum lo pin ah mah tein khuakhan Lairelnak ahnursuan caah / lam aphih caah, federal ti awk ah a har ngaingai. Divide and rule / Chauvinism timi Maha Lumioci Wadah thazang pek tu / anung ter tu mumal asi lehlam. Kawlte Politician nih Maha Lumioci Wadah aum lo an ti nain, Zeilei poah ah Tlukruannak aum lo caah Maha Lumioci Wadah kan tinak cu asi cu aw.\nTlangcung mi le State kha kawlte he Tlukruan tein an kan hmuh khawh lo. Bianabia: 2020 ah NLD nih Cozah dirh an duh tikah, Tlangcung Party rual cu State level lawng in an tawn hna. Center level siloin, State level in, niam deuh in an tawn hna. Hihi Maha Lumioci Wadah lo ah zeidah asi kun. NUG nih State Cozah cu mah le State cio nih dirhnak nawl pek loin, NUG kuttang dirh nan duh.\nHihi Federal asi baklo. Maha Lumioci Wadah le Tlukruannak aum lo mi. State ah power aum lomi asi hi nan hngalh ko lai dah. Cucaah, State ah NUG nih an mah duhning in cozah an dirh, NUG State Cozah aum ahcun, Federal asi tilo. Democracy tu asi hnga. NUG kuttang um mi PDF lawng kan cohlan ti zong Federal in lamtlau asi. State (14) lawng ah lam kan tlau asilo. NUG lam a tlau I Federal in apial hi a tam tuk ngamsam cang.\nFederal kan ti lawng hi aza ti lo. Federal ah Democracy biafang belh chih / thilhchih zong hi Tlangcung mi caah sahrang bantuk asi. Federal biafang hi Mirang holh asi. CHIN Holh in a duhning kan leh ahcun, Mah tein khuakhan Lairel nak ti asi. Mah tein khuakhan Lairelnak ahcun Tlukruannak aum cikcek lai ti hi asi. Cucu kan I ruahchan mi ZAUK pennak cu asi.\nCucaah, State Phunghrampi le laws, Acts, codes tbk vialte suai siseh, full power cu state ah umseh kan ti cu asi cu. Cucu kawlte nih State (7) le Center an I thimh I anmah nih uk zungzal an kan duh fam cuh. Cu ruang ah kan holh ve mi asi. Dai tein um hi kan thiam ko nain, chin mi cu Politic ah ti thuk nak lei tiang apilh mi le athlam asamh I aumnak thlam a kau ter mi kan um lo tuk caah dai tein ka um khawh hrim ve lo. Kan ram le miphun damnak caah kan holh ve mi asi. Soisel le thangchiat asi hrim lo.\nMah tein khuakhan Lairelnak aum lo hlei ah Tlukruannak aum lo mi Mumal le policy cu NUG / CRPH / NUCC nih an suaisam sual ahcun dai tein um ding kan si lai lo CHIN MI vialte. Mah tein Khuakhan Lairelnak aum zong ah Tlukruannak aum lo ahcun duh ding asi lai lo. Tlukruannak aum I Mah tein khuakhan Lairelnak aum lo ahcun duh ding asi fawn lai lo. A pa hnih an tlin cikcek a herh. Cucaah Federal tiang lawng pilh ti hlah usih.\nFederal Democracy hi cu kaltak cang usih. Federal kong kan chimh rel ah siseh, Mumal, Phunghrampi le Policy kan tuah ah siseh, Mah Tein khuakhan Lairel nak le Tlukruannak kha 100% Amakhan tu asi maw ti hi hlathlai zungzal ko usih. Keimah bang nan biaka tam veseh. NUG le NUCCC member CHIN Kanpa le Dr te zong nih hi phung le tlaihtleng hi kan zulh piak hram uh.\nCHIN Mipi zeirello in nan um I, Policy aapalh mi nan hung chuakpi nawlh ahcun, hinak in fak deuh in,…. Note: State (14) mumal hi tu lawng ah asi can mi asilo. NUG Thantar hrim hi Arfi (14) asi. Timh ciammam tein an tuah mi asi. Strategic Planning timi Maha Biuha Simankin he tuah mi asi tiah Thantar nih alangh ter. NUG cozah a dirh in aum ve cang mi Thantar asi.


FALAM PALEK MEITHAL KAH MI A NUNNAK A LIAM – The Chinlung Post\nFalam Palek le Palek Meithal I Kahnak Nikhat Hnu Ah Tat-Kyatkyi A Thi.Falam ah June 30 zaan suimilam 10 hrawngah Palek Duh-Tatkyat Lal Cawi sang le Tat-kyatkyi Boha hna cu zu an rit caah pakhat le pakhat i kahnak a chuak.Tat-kyatkyi a paw ah fakngai in hliam atuar hun ah June 2 zingah Kalay sii-inn ah a thi tiah thawngtheih asi.\nTat-kyatkyi cu zu ari i sakhan akal lei ah Duh-Tatkyat Lal Cawi Sang a hna ah nam in voihnih atuk hnu ah Duh-Tatkyat Boha paw ah meithla in voithum akah.Hliam tuar mi Tat-Kyatkyi cu Falam sii-inn ah kalpi asi nain that lei a panh lo caah a zaanah Kalaymyo ah an kuat i,Var hlei ah mawtaw a rawh caah cu ka cun a zaan cu an riak.Lal Cawi Sang hi Falam dothlennak cawlcanghnak pehzulh in a rak thenthek tu asi i Falam mino nih hi pa a thih ahcun aruak Falam ah vuinak nawl kan pe lai lo tiah an rak thanh mi asi. TCP\nThawngpang dang. Thawngpang ttha. Kawlram kongah Russia le Tuluk an tlamtling tilo. Hmaichia in an tuah hna. Tuluk le Russia nih UN ah kawlram kongkau cu ceih tilo dingin an rak timi cu an tlamtling lo, Kawlram kong ceih dingin hnatlaknak an tuah. Hi konghe pehtlaiin NUG Union Minister U Aung Myo Min nih a timi cu UN nih tulio dirhmun topumhnak ah kawlram ai awh cu topumhnak ah tel a sianh hna lo.\nTAMTUK RALHRANG KAWLRALKAP AN THAH HNA, HRIAMTLAI AN I BAWM


Khrihfa hi vawlei cungah hrem bikmi kan si | THE CHIN EXPRESS\nKhrihfa hi vawlei cungah hrem bikmi kan si\nWashington – Vawlei cung ram tampi ah biaknak dang an hrem chin lengmang hna, i a zual lei a panh chin lengmang, tiah Christian Broadcasting Network (CBN) nih a phuan.\nKhrihfa pawl hrim cu an hrem hna ning a fak tuk.\n“Vawlei cungah Khrihfa hi hrem a tong bikmi biaknak an si, i a zual chin lengmang,” tiah Ramdang Biaknak Zalonnak kong hlathlaitu US Bu (USCIRF) riantuan Gary Bauer nih CBN sinah a chim.\nRamdang ah biaknak zalonnak a um khawhnak hnga President Trump nih special ruahnak petu i chiah law biaknak dang a hrem bikmi ram pawl hi phihkhamnak tuah hna, cun biaknak kip nih an biakinn an i ven khawhnak hnga US Ramdang Vuanci Zung nih a bawmhnak hna ahhin tangka tam deuh chuahpiak, tiah USCIRF nih President Trump acozah a hal.\n“Security um lo caah Khrihfa biakinn hi ralhrang nih an ral tuk. Khrihfa biakinn a him deuhnak hnga US cozah nih ramdang cozah palek le biakinn pawl hi tinttan pek bawm hna seh ti kan duh.\n“Vawlei cung ram tampi ah mi tampi cu an biaknak ruangah ‘thih ri nun ri’ ah an um,” tiah USCIRF nih cathanh a chuah.\nUSCIRF nih report an chuahmi ah khuazei ram dah biaknak dang a hrembik ti fiang tein hmuh khawh asi.\nVawlei cungah biaknak dang a hrem bikmi ram hna cu;\nVietnam ram hna hi an si. Biaknak dang pawl an tuahto hna ning hi tuksapur taktak asi.\nUSCIRF rianttuan Gary Bauer nih, “China nih biaknak dang pawl a hrem chin lengmangmi hna hi ka thinphang taktak, China cu thil a ti kho tukmi asi caah ka thinphan khunnak asi.\n“China cu vawlei cungah a hung tthawng chin thluahmah. Kum fatin a ram rum chin lengmang, a ralkap a karh chin thluahmah. Vawlei cung pumpi hip dih ai tim, i a kalnak ram paoh ah biaknak dang hrem cu aa kalpi chih peng,” tiah CBN sinah a chim.\nAcunglei kan langhtermi ram hna tluk dengmang in biaknak dang a hrem vemi ram pawl cu;\nTurkey ram hna hi an si.\nTurkey hoi hna nih cun American pastor Andrew Brunson cu kum 2 chung dengmang thong a thlak caah a thawngpang nih vawlei pumpi a hninh dih, ni kum October ceo ah a thlah.\n“Cozah nih a hrem hna pinah, rammi sawhsawh nih an hrem chih hna i cutin a hremtu pawl cu cozah nih dan a tat hna lo, a zoh sawh ko hna.\n“Minung cu zei bantuk biaknak kan biak zongah kan biakinn chungah thinphang in kan um awk si lo ti hi kan zumhning asi,” tiah USCIRF riantuan Tony Perkins nih a chim ve.


Hakha Inn 3 Kanghnak a Ruang Tak Tak Le Ralrin Awk Thil Biapi Tak Takmi – Kawltu Team\nHakha Inn 3 Kanghnak a Ruang Tak Tak Le Ralrin Awk Thil Biapi Tak Takmi\nHakha Khuathar ah heater mei in inn thum a kaang, inn hlangtu U Than Wai a kanghchih: 2021 January 9 zaan 11:00 hrawng ah heater (electric meitohnak) in aa thok i inn thum a kaang, innhlangtu Seven Star kedan dawr ngeitu, Kala miphun U Than Wai a kanghchih, tiah kan theih. Hi inn thum a kaang mi ah hin inn 2 cu Pu Kio Ling inn a si i inn khat cu Pu Hniang Hmung inn a si. Caanphio in sak mi inn a si, tiah kan theih.\nHi kong ah Hakha Peng Meithat Zung lutlai Pu Thian Nuam Maung nih, “Inn cu ciam dih ko. Inn kangh aa thoknak hi heater ti mi electric meitohnak in aa thok mi a si. Thilri a ciam mi hi kanmah nih a tlangpi in kan tuak ning ahcun tangka Ks. 924,000 hrawng a si. Meithat motor 3, ti phur motor 2, Penguk Zung motor 2 le Ambulance 1 tiin kan zuanhnawh,” tiah The Hakha Times ah a chim. Inn thum a kaang mi chung ah hin inn khat cu a lawng mi a si. Inn khat ah chungkhar 7 an um nain an chuak manh. U Than Wai tu cu mei an hmih khawh dih hnu lawng ah a ruak an hmuh. 2021 kum ah tutan inn kaang hi Hakha khuachung ah a voi khatnak a si, tiah kan theih. Credit: The Hakha Times\n← Hakha Inn 3 bak a Kanghnak a Ruang le Ralrin tak tak a Herhmi Thil\nDemocrats Le a Dirkamhtu pawl Lungput cu Communist Lungput →


Donald Trumh Nih Mee 5600 leng A Hmuh Hoi Cang Ko Hi Teh – Onlinenungak\nDonald Trumh Nih Mee 5600 leng A Hmuh Hoi Cang Ko Hi Teh\nkhuaruahar bak inn Mee 5600 leng an Hmuh chapthan ko hih.hitluk in maw Biden te hi an hrokhral. Joe Biden lei tang pawk cu an ning zak ngai lai dah.\nGeorgia State lawng i vote an thlakmi cu pakhat hnu pakhat bakin an relter ṭhan hna i zahan tiang ah Fayette County ah vote 2755 reng lo tebak rel lomi an hmuh chapthan i tuchun ah vote 3000 leng Walton le Floyd county ah an hmuh chap i a vote 5600 reng lo rello mi an hmuh cang ti a si. Trump le a riantuan hawi lawng sii lo in trumh a tanh tu ca hrimhrim ah hnangamtuk a si cang.\nSinain,Presiden Trump nih Georgia ah hin tei ṭhan hmanh seh law a hmuhmi vote hi 248 lawng a si ṭhiam lai caah a sung kho mi cu a si ko. cun state dang Wisconsin ah hin biatak tein tan alak rih herh ko. Wisconsin hi Georgia bantuk in vote relter ṭhan ding a si ahcun tuchun suimilam 5:00 hlan ah Trump team an busipi a herh i phaisa million $7.9 hrawng an thaap ngam a herh tianh an chim. Tuchun i an buaipi lo ahcun Wisconsin vote relmi result hi CERTIFIED tuah ding a donghnak ni a si cang i Certified an tuah cang hnu ahcun legal challenge hi tuah khawh a si ti lai lo. President Trump le team hi lungrethei ngai lai ti cu a fian ko.\nState dihlak nih an vote relmi result cio hi December 8 hlan ah fehter (certified) dih ding a si i December 14 ah Electoral College (state cio nih an thimmi hna Electors) nih vote thlak ding a si. Electoral college nih vote an pekmi hi CONGRESS nih January 6, 2020 i rel ding hi an schedule cu a si. Nain, Senate le House an lung ai khah lo sual ahcun thawn khawh zong a si. An lung ai khah ko i electoral college vote hi an cohlan ko ahcun January 20 ah President ding cu biakamnak (Oath) tuahter a si telai.\nUS President thimnak vote hi State 45 nih cun an rel dih cang nain an relmi result hi certified an tuah cio rih hna lo. Cucaah, US President thimnak result hi official nih thanhmi pakhat hmanh a um rih lo. Media pawl nih an zumh ning an phuang chungmi lawng a si rih. Cucaah, Biden nih a tei, Trump a sung cang tiah i al len ding khi a herh in a herh lem lomi a si. Phung ningte in a herhmi an tawlrel lai i an dih in an thanh te ko lai.\nThaizing i Joe Biden President Inauguration him tein an tuah khawhnak dingah hunhimnak tuanvo latu National Guard 25000 cu


Lai ralkap (CNA) nih a molh cangmi Kawl ralkap he i kah an i sum le ka thangthat ngaingai hna. – Hakha Cherry\nI Kap Hna Sehlaw Ahodah A Tuar Bik A Si Lai?: Rammi, Tio kap ah a ummi rammi vialte nih kan tuar lai. Zeidah a rawk lai? 2012 Kahdaihnak. Kawl ralkap nih ‘tapung’ cazin ah a thar in a khumh hna lai le Tio kap khuate cu, tapung khuate tiah hun ti kan si lai. Kan thih ah, thil duhnung lo bik thlanglamhnak kan ton tik ah, tuanvo na la kho lai maw? Na lak khawh lai ka zum lo.\nKawl ralkap kut kan tuar tikah, ahodah a lung a fak lai? Miphun a dawtu Laimi vialte an lung a fak lai. Cu tik ah, CNA nih atu nak let in soisel an ton khawh.\nLai Ralkap Cu ‘Hnawmtinphor’ An Si: Kawl ralkap he an i kap lo le ‘an ralchia’ tiah heh tiah kan soisel hna. I kap hna sehlaw, rammi nih har an hun tuar tikah, a let in kan soisel hoi hna lai. I kah zong a ngah loh, i kah lo zong a ngah loh. Cucaah kan hnawmtinphor an si.\nAhohmanh, bu zeihmanh, hnawmtinphor dirhmun i kan chiah hna tik ah, a chiatu minung kha a ding lomi a si. Atutan Kawl ralkap nih Lai ralkap le Laimi an kan thlanghlamhnak duh lo ah pumpak nakin a tthawng deuhmi Lai ralkap kan dirpi caan a phan. CNA thawng chin lengmang ko seh!Credit-Salai B Chan Khar


Breaking News; Trump nih Social media ah a tial mi nih vawlei a hninh bak ko. Democrat pawl an lau tak tak ko\nTu lio US thawngpang cu ngai a nuam bak ko, Trump team zong nih fiangtein an chim cang kha. Joe Biden nih a hman ning tein a cak a cun White House ah President rian a tuan lai, natein vote a dik lo mi le a hnuah vote a ra mi rel a um tikah thil a si ning hi kan zoh hmasa lai tiah an ti cang kha\nTrump nih fiangtein Twitter le facebook ah a tial cang. KAN CAK LAI/WE WILL WIN! tiin vawlei cung mipi hmuh kho ding in a tial cang i,\nCun, Hmailei ah kan kal thluamah lio a si. Hmaizarh ah result thei kho a si cang lai. America ser than thluamah hna u sih. tiin/ WE ARE MAKING BIG PROGRESS. RESULTS START TO COME IN NEXT WEEK. MAKE AMERICA GREAT AGAIN!\nMah bantuk in Trump nih i zum ngai in a tial ngam caah Democrat pawl an lau tak tak cang tiah thei a si. Democrat pawl nih he tiah Joe Biden cu president bantuk in an chim. Media nih Joe Biden nih President tiah an chim, State Election kip nih zeihman an phuan rih lo\nSenator Ted Crux le Graham nih Trump cu he tiah thazang an pek cang i, mah bantuk lih le hrokhrawl in vote thlak a si mi kongah Democrat pawl mualphoter bak an nih tim cang. Mitt McConnell, Senator Majority Leader zong nih Trump a vun dirpi ve cang\nBe the first to comment on "Breaking News; Trump nih Social media ah a tial mi nih vawlei a hninh bak ko. Democrat pawl an lau tak tak ko"


Salai Bawi Lian Mang: Nai Hrawng Kan Boruak – Chin 11 News\nSalai Bawi Lian Mang: Nai Hrawng Kan Boruak\nPosted By: Chin News December 20, 2019\nNai hrawng kan ram boruak cu Ka hawi pa nih khuathar I a pu pa kong a ka chimhmi ka lung ah a chuak ngai.\nHiti hin asi;\nKa pu pa pakhat hi ralkap a rak tla I a tar hnu ah pension in a rak tlung. Ka pu ralkap na ttuan lio ah khan sen zeizah dah narak hmuh tiah kan hal I “Aize, sen tham cu puanchia an tthit mi asi ko I a duh ah an kan benh, an duh lo ah an kan dawhpiak kolo hlah i, an lung katon deuh hna poh ah an ka benh, an lung ka ton hna lo poh ah an ka dawh tthan I, an ka benh mi dihlak fonh ah cun sen kua-hra cu asi hngalo ma, na in mu pension ka lak ah cun sen khat te a tang I mah te he cun karak tlung ko hen cu” tiah a kan ti e ati.\nNai hrawng kan ram I kan pi asi ning zong hi ka hawi pa nih Khuathar a pu kong a ka chimh mi he ai lo pah thulh tiawk in a um. Mintthatnak an pek mi pawl ramkip in pakhat hnu pakhat an dawh piak.\nThir kuttum le meithal he rampumpi kawl ralkap nih nawisen hnuk in an rak kan rial lio ah nemte in a rak dohhna. Kanpi I dothlennak a tuah mi le a dirhmun cu Burma ram pumpi zapi zaran nih kan duhmi dothlennak le kan dirhmun a rak si kha vawlei pi nih an rak kan theih pi.\nBurma ram chung mizapi kha vawlei pi nih kan in dirkamh hna ti mi hlemchunh nak ah kan pi cu mintthatnak pa khat hnu pakhat an pek. Khuangcawi in an cawi. Cucu Burma ram mizapi nih democracy le zalonnak le nuhrin covo kan duhnak kha kan in ttanpi hna ti nak asi.\nCu bantuk in Burma ram si ning le democracy le nuhrincovo kan ttam nak le kan hal nak cu vawlei cung ram kip le khuakip ah a rak chimrel tu tete le a rak au pi tu tete an rak um caah asi. Keimah zong Canada I sianghleirun karak kai nak ah kan pi hi mintthatnak nan kan pek piak asi ah cun Burma ram pumpi nan kan ttan pi bantuk asi lai tiah “Student Government” (Karak kai nak sianghleirun ah hin Student Union tiah midang nih an auh tawn mi kha Student Government tiah kan auh) sin ah ka rak chimrel bal ve. Kei mah ka chim rel thawng cun a si lai lo na in kan siangin nih cun mintthatnak honorary doctor degree an rak pek. Cun karak um nak khua zong nih honorary citizen an rak pek chap fawn.\nSianghngakchia lak ah, mipi lak ah, cozah sin ah ai rem nak poh ah Kawl ralkap cozah nih thlennak a tuah a hau, NLD le Tlangcung mi hriamtlai pawl he thumkomh chonh nak a tuah a hau, politics ruangin a tlaih mi hna thong chung in a chuah hna a hau ti bantuk kan ti khawh tawn kan rak au, kan rak chim peng ve.\nCan zeimaw zat a kal hnu ah I chonhbiak nak tete zong cu a hung um, political ruang I thong an thlak mi hna zong cu an vun chuah hna. A hlan I thongtla pawl kha cozah an hung cang.\nA mah belte kan pi Politics I a luh hnu in a dirhmun an zoh tik ah an lung a tong rua hna lo. A rak ttanh bik tu ram ah ai tel mi Canada ram cu a tu ah cun a soisel tu bik ram ah ai cang. An pekcia mi degree pawl tu cu an chut tthan rua lo dah.\nA ho hmanh nih hi zapi lung ton khawh taktak cu a har korua. Ralkap uknak cu kan duh hrimhrim lo caah Democracy cu kan ti peng nak asi. Miphundang nih uk le pen kan duhlo caah Federal kan ti pengnak cu a si fawn.\nAho he hin dah cu democracy le Federal cu kan ceih tti khawh deuh lai vun ti ah cun Kawl ralkap a si lo mi, civilian party pawl cozah an si ah hin kan lam a tluang deuh ko lai.\nNaihrawng thil si ning zoh tik bel ah kan kan kuih tik I sa kan dum mi kha kan bawh nak lei chuak lo in a kan sulh sual ah cun mah le mah ikah le ihliam sual a fawi bantuk dirhmun hna kan phan hlah maw ti awk in a um pah. Kan ruah lo ning tuk in Sa nih a kan sulh tik ah kan mah le kan mah kan ihliam. Kan mah le kan mah fak tuk in kan ihliam tik ah mi lung kan tong lo. Mi lung kan ton lo tik ah an lung kan ton lio hna I an rak kan benh mi sen cu pa khat hnu pakhat an kan dawh piak.\nNai hrawng kan boruak cu khuathar ka hawi pa apu ko kan lo.\nCridit: Salai Bawi Lian Mang ( CHRO )


BOCHAN MI LAWNGTE HMURKA HI VUN ZOHCIO UHLAW AFIANG KO – The Chinlung Post\nOctober 15, 2020 admin Local News 0\nLaimi or Chinmi chungah mi bik asimi kan pa Dr lawngte biachimmi zoh tikah Miphun party hi cu a harh hrimhrim ko i, Tutan thimnak zongah miphun party nih teinak an hmuh hrimhrim ahau ko timi hi zapi nih kan i fian ngaingai aharh cang. Hi bia ka chim tikah CNLD ka dirkamh ruangah asi lo. Kan pa le hmurka zoh in afiang ngaingai mi asi ko.\nCNLD hi zeiruangah dah kanmah Chinmi vialte hna nih kan dirpi khawh lo ning asi timi hi khuaruahhar ngaingai pakhat cu a si ko. Kawlpawl chungah CNLD a dirpi mi pakhat tel nan thei hna maw? Cu a si komi Laimi or Chinmi nih NLD kan va dirkamh khi zeiruang bik ah dah asi. Kanmah kan ram Chinram chungah cun mah miphun party hi dirkamh ding asi ko hnga lo maw?\nSalai Ceu Bik Thawng nih hitihin achim. Phunghrampi remh hau loin tlangcungmi kan covo lak than khawhmi, tuah khawhmi tampi an um ve ko. Voi tampi hihi kan chim cangmi a si ko. Chin Miphun Ni (CND) zung khar ni ah ser ding, Chin State ramri an kan enmi pawl khuakhirh than ding, Chin Act upadi fehter than i Chin nunphung (customary) vialte kilven ding.\nKan biakinn pawl biaknak laisen ngah dih ding, Kokek thilmansung ngunkhuai thenphawtnak covo ngah ding, Nuhrin holh in cacawnnak (Mother Tongue Based Education System). Hi hna pawl hi Phunghrampi remh hau loin le ralkap tihtanh loin tuah khawh dihmi an si. Cucu NLD le USDP cozah an tuan chungah pakhat hmanh an kan tuahpiak (duh) lo. Cu nih an lungput a langhter ko.\nCun pi-ne ah teinak a hmumi party kha Vuancichoh pek i cozah serter zong kha poh-mah (261) remh hau loin teinak a hmumi cozah nih nawlpek khawh a si ko. Cucu miphun federal covo a si cu mu. NLD cozah nih Rakhine ram ah teinak a hmumi ANP party kha cozah tlaihter khawh asi ko nain an pe duh lo. Tlangcungmi covo pek khawh tuk asi ko nain, pe duh lo riangmang in azeipoh ralkap le Phunghrampi puh (scapegoat) dih hi Kawl Party zia a si, Tiah a chimmi ah hin a fiangtuk mi asi.\nMiphun party aharhnak konghe pehtlaiin Laimi bochanmi kan pale hna nih an chimmi ahhin vun zohcio tuah hna usih law Miphun Party cu dirpi ahau maw hau lo timi cu nan fiang dih lai. Dr Lian Hmung Sakhong nih a chimmi cu NCA ah hin Miphun Party aharh ning le miphun Party ahlam bik tuhi keimah ka si lai tiah a chim.\nCun Dr Hre Mang zong nih a chim mi cu Tlangcung mi nih kan duh mi le kan harh mi a theitu le attuan ding taktak cu miphun party hi a si tiah a chim rih. Cun Dr Thla Awr Bawihrin nih a ti tthan mi cu Tlangcung mi kan duhtlin khawhnak le kan covo hmuh khawhnak ding caah Miphun party ah kan i fun ahau tiah a chim rih.


Rak Chawn Hrim. US In Malay Ah Tlung In Nupi Tthi Mi Nih Nupi Or Chungkhar Laknak Kongah Theih Herh Taktak Mi – Chin World News Evening\nNovember 20, 2019 Salai Van Theihtlei\nSiaherhnak: US in Malaysia a va tlung ii, nupi a tthimi pawl nih, nan nupi le laaknak nan tuah hlan ah: zei pawl dah a herhmi le abiapi taktakmi an si, timi fiang tein theih a duhmi cu ka inbox te uh. Zerhdongh ‘weekend’ ah pumpaak in chimh khawh kan zuam te hna lai.\nMah hi zeiruang ahdah ka chim tiah cun private sih-ne ‘lawyer’ pawl sin ah an tuah tikah, abiapimi thil an rak hrelhmi tampi a um; Malaysia ah ralzaam in ummi cu a hleice deuh in tuah a herhmi tete a um len. Cucu an rak thei lo. Cu tikah immigration nih Laimi cases an hlonh piakmi/pomlomi tam tuk a um. Nu le va, fale he i tong kho loin a kumkum in vansaang in an um len hna. Cu bantuk a tongmi ka theihmi an tlawm ti lo. Ka lung a nuam tawn lo.\nRelchih. na caah bawmchantu ttha si hrim lai. Hi bantuk te te kan theih le hngalhmi nih tampi kan caah lamttha sial timi ruat chih hna usih. A cattial tam ka ti sawh hlah uh. Pakhat te ka vun ttial rih lai. Ka siaherh caah asi. Tutan cu pastor caah ka vun ttialmi asi.\nNan Khrifabuu ah, nu le va tthit-umnak nan tuahpiakmi poahpoah cu, cozah sin ah Marriage Certificate an laak dih tiang bawm hraam ko hna uh. An mah nu-va lawng rinh hrim hna hlah uh. Ttha tein aa tthi-um ko nain, cozah marriage certificate a ngei lomi, kan community chungah an um ngai. Church pekmi marriage certificate cu immigration nih an pom lo caah, citizenship an sok tikah a herh lomi, bia-halnak le dawnkhaantu thil a chuah ter tawn.\nCozah sin ah marriage certificate, laak a herh ning, abiapit ning, ttha tein chim hna uh; bawmh a herhmi cu, nan caan tampi lakah, bawmh i zuam hraam ko hna uh. Nan bawm hna lo, ka ti duhnak asi hrim lo, nan bawmh tawn ko hna, nain hihi kan daithlaan sualnak hnga lo, ka vun chim duhmi asi. Salai Van D Ceu


Mi tampi nih kan theih tuk bal lo mi Pa ta (chiatha) kong phun 7 - Dr. Zero\nby drzero.net June 23, 2021, 1:57 pm 31 Views\nWUERZBURG, BAVARIA, GERMANY - 2014/11/27: A yellow banana (Musa), displayed on a white table. (Photo by Frank Bienewald/LightRocket via Getty Images)\nPa ta (chiatha) kong ah mi tampi nih kan theih tuk bal lo mi ka van langhter lai. Pa ta hi Mirang zong nih todger, wang, willy, dangler tibantuk in an auh ve.\nPa ta hi nu paw chung a chuah hlan in a dir (fok) cang\nPa ta hi nu pawchung a um lio tein a fok cang. A dir cang. Ultrasound scan in zoh tik ah cheukhat cu an ta a dir kha hmuh khawh a si. Cucu 1991 kum ah researchers nih an hmuh mi a si i REM Sleep (random eye movement) an ti. Cucu, nu paw chung lio te in nazi pakhat ah voi tampi a dir ti a si.\nNa ta kha na ruahning nakin let hnih a sau deuh\nPa tampi cu a ta a tawi tuk ruang ah a saunak sii hna an ding. Na ta a fok hlan i a tawi tiah na ruah mi khi a taktak cu na takchung ah a canceo (zatceo) bak a rak pil chung ca ah a si. A leng a lang mi tluk in na tak chung ah a rak um rih.\nNa ke le na ta size aa pehtlaih ning\nBJI International Journal nih hlathlainak an tuah i kan ke le kan ta ai tia hrimhrim lo, ai pehtlai lo, tiah an chim. 1993 kum ah research an tuah mi pakhat ah na ta a tawisau le a hmetngan kha na ke zoh in aa thei ti a rak si i cucu a si kho lo mi researched a si. Iran ram International Journal of Impotence Research pakhat nih cun kan tawisau hi kutdong pawl le kumkhua le mitung niamsan in aa thei nain ke he cun aa pehtlai lo, tiah an chim ve.\nZaan ah pa ta a fok khun\nPa pakhat hi zaan ah voi 3 in voi 5 kar a ta a fok. A dir tawn ti a si. Cu zong cu REM sleep (random eye movement) ti mi kan i hngilh kar i mang kan manh caan ah khin a fok khun, ti a si.\nPa ta hi thih hnu tiang ah a dir kho rih\nA cunglei ah kan langhter cang bantuk in pa ta cu a nu paw chung a um lio tein a fok cang mi a si. Cun, zaan i hngilh lio zong ah a fok kho mi a si. Cucaah, mipa pakhat hi a thih hnu zong ah a ta a dok kho rih i a dir kho rih. A bik in hri-awh in a thi mi hna khi an ta a dir kha hmuh khawh an si.\nPa ta hi a kiak kho ve\nPa ta hi ruh a ngei lo, thahri a si, ruhno a si, tiah an chim tawn. Asinain, sex tuah tik ah ralrin lo ruang ah maw, rianrang tuk in tuah ruang ah maw, a fok tuk lio, hake mem in a dir lio tibantuk ah a kiak kho i ralrin ngai a herh mi a si.\nThluak nih a tlai kho lo\nPa baw (haang) chuah khi na thluak in na thing kho in na tlai kho lai lo ti a si. Nupa sinak tuah lio ah baw a chuah lai hrawng ah khua dangpi ruahter ahcun baw chuah a rauhter deuh nain a chuah taktak khi cu thluak nih si loin SEG Spinal Ejaculation Generator ti mi thahri pakhat nih a tlaih i a chuahter mi a si ca ah thluak in theihnak le ruahnak men in i suum le tlaih khawh a si lo.\nRef: Heath Group\nPrevious article Nuva sinak a nuamh ter pin ah naupawi a fawi deuh ning\nNext article SEX tuah tih ah Nu pawl an i lim zeitin kan theih khawh lai?


A Pasal Nih A Sifah Pi Tuk Hna Caah Mirum Pa Ai Duh, Lung Rep Ngei Lo Nupi (+Video) – FIAKFAIROCK\nA Pasal Nih A Sifah Pi Tuk Hna Caah Mirum Pa Ai Duh, Lung Rep Ngei Lo Nupi (+Video)\nMinung hi aw, mah Video nih thinlung a suk ngaingai. A taktak a si fawn mah thil an can mi hi vawlei cungah kan ton lengmang mi a si. Kan mah laimi chung zong in mah thil hi kan ton lengmang mi a si.\nNupa hna an um fanu pakhat te an ngei i, an pa hi ngatlai a si “Peter” bantuk in cuti te cun ramtang ah khua an sa i ai cawm mi an si, an nu cu amui le a tungtai cu airem aidawh ngaingai, an pa belte cu hawi phungte khi a si ve ko chiatuk lo ttha tuk lem lo khi a si ve cu ti tecun midang van hai lo cun cuka i an ngatlaih nak hmun te ah cun khua an sa.\nCu lio ah papakhat nih a van bih hna i an nu cu a rak soilem ko, nu zong nih cun cu a soilem mi cu ai zumh ve cu pa cu mirum pakhat a si ve caah nu nih cun ai zumh diam ko, pa pakhat nih cun a sualpi i, nu nih cun pafa hna cu a kal tak ruangmang ko hna. Aw vawlei cung hi cu mu a fanu te cu a ttap thluahmah bu cun a nu nih cun pa dang cu a dawi tak ko.\nA nih thil dik lo in an tuah mi a si caah pa aiduh mi zong cu, nupi a rak ngei ve mi a si i buainak fak taktak in an tong tthan, sifak chungin a lak mi nu nih cun mirum pa cu a kir tak tthan lung lawm tein ramtang i khua a sami a chungkhar he cun ton nak an ngei tthan, ngeih a chia hringhran lung a fak ko.


Internet Marketing Co Cunningham\nMasterMindSEO is a full service internet marketing company serving cunningham, kansas. We specialize in taking businesses from companies to brands.\nSocial Media Agency cunningham\ncunningham Web Design & Development\nSEO & Digital Marketing In cunningham kansas


North Korea Le China Nih Biachahnak An Tuahmi Cu American Ram Caah Tahchuak A Si Ko Cang — Salai Ephraim Thawngpang\nNorth Korea Le China Nih Biachahnak An Tuahmi Cu American Ram Caah Tahchuak A Si Ko Cang\nAsia Pacific rili humhimnak konghe pehtlai in North Korea le China ram hna nih cun nizan ah khan biachahnak an tuah t’i t’han cang.Asia Pacific rili ah hin cu hlan chung vialte cu America ram le India ram hna nih hmun khat ah rian an t’uanti nak rili a si.caan karlak ah North Korea le China nih Asia Pacific rili kongah biachahnak an tuah ning hi a phun dang ngaingai.\nChina nih South China Sea rili ah ramdang mi hna pal khawh lo dingin para a kham kanh ning hna bantuk bak in a tu hi North Korea le China nih Asia Pacific rili cu humhim an timh i midang paikai awk t’ha lo ding bak in tuah an timh tiah an chim. Chinese commander nih a chim ningah cun Asia Pacific rili ah American a cawlcangh ning cu ngiatthli peng a si tiah a chim.\nCun, Asia Pacific rili ah American lawng si lo in ramdang mi hna mi zei dah a cawlcang ti zong felfai tein ngiatthli an si.hi hnu caan tlawmpal hnu ah cun khi hmun ah khin mi zei hmanh cawlcangh a ngah ti lai lo i Beijing le Pyongyang minung hna lawng an cawlcang kho cang lai tiah a chim.\nNorth Korea nih a voi 2nak missile hriamnam hneksak nak a tuah hnu in North Korea military official Kim Sugil cu Beijing khuapi ah a kal i cu hnu in China le North Korea nih Asia Pacific rili kongah biachahnak an tuah hi a si.a mah belte hi kongah China le North Korea nih zei set dah tuah an timh ti mi theih a si rih lo tiah an chim.\nTagged North Korea Le China Nih Biachahnak An Tuahmi Cu American Ram Caah Tahchuak A Si Ko Cang\nChinmi Kan Buai Ngaimi Pakhat Cu A Fiang Ngai Ko Hih Zei Ruangah Dah CNF Nih AA Pawl An Kah Hna Lo? →\n← Daniel Sakhong: Hi Kan Hawi Le Hna hi Kan Tawnnak Hmun Paohh Le An Rat Nak Khua Cio Ah Miphun Nih Dawtkhawh Le lawmhkhawh Cio Izuam Hna Usih


UN rian tampi a lawng ko. Ka sawk ve lo. Mipi he harsat tu kaa thimh deuh ve! – The Cherry Par\nUN rian tampi a lawng ko. Ka sawk ve lo. Mipi he harsat tu kaa thimh deuh ve!\nCozah Rianṭuan Mi Bang CDMers’ Mipi: PG76\nRalhrang MAH le SAC cu mipi nih phun (4) in kandoh hna. (1) Legitimacy Strike – Cozah si i zuamnak (2) Law Strike – Upadi i zuamnak (3) Community Strike – mipi dothlennak (4) Armed Force Strike – Hriamnam Dothlennak.\nEAOs le NUG cu pumkhat kan si ter khawh lo ahcun, lam pakhat lawng a tang. CDF/ PDF kha EAOs level in cuaithlir a herh ve. Hriamnam, Tindan (Information le Intelligence telin), btkin ralkap nih ngeih a herh mi vialte, USA le Geneva mit ah Ralkapbu Puitling si law law tiang in, zalh piak dih a herh. Cucaah NUG nih CDF/ PDF caah phaisa tam deuh pi in hmang seh. 800 millions hi CDF/ PDF caah hmang in, adang caah fund raising i tuah ṭhan ko seh timi Agenda.\n← Breaking News; Min Aung Hlaing Ralhrang Phu nih Khuami 7 Leng An Thah Hna!\nRalhrang Hrem Ruang ah Pu Kham Bawi le Pu Tler Ling an Thihmi a si, tiah Sergeant Tin Lian Biak nih a Chimphuan! →


PART-III : Chin Miphun Ni Kum 70 Tlin Camtuak Conglawmh Ni Caah Chinmipi Sin Biathlah; Pu Lian Uk – THE CHINLAND POST\n3. Chin National Day ngeih ding an rak ruah ning kong 10\nInterim Chin Affairs Council ah Pu VomtuMawng kha Chinram (Chin Special Division) uktu nganbik (Chin Affairs Minister), Captain Mang Ttung Nung kha Chin Minister zung ah Parliamentary Secretary, Pu Lian Tthum kha Chinram in thimmi Union Parliament chung Chin MP nih Chin Special Division kong meeting an tuahtik meeting cantlaitu Chairman tibantukin Union Parliament ah an chiah mi hna MP an si nain Chin Affairs Council ah an chiah tthiam ve hna.\nAngaite ah cun Chin State rak sisehlaw atu lio bantuk khin Chin State in thlah mi Union Parliament le Chin State parliament cu adang in rak chiah awk asimi kha Division ramtthen uknak ah Council rian kha Union MP chung Chin MP pawl hitin an rak kemhter men ko hna. Chin State Parliament ticu cu kum 70 dengmang tiang amin hmanh umlo in Burma colony Chin Affairs Council ti lawng in an rak chiah cu asi.\nAn pathum Mirang uk lio ralkap Indian rank le British rank sang in achuak mi an si hna. Panglong minthut hlan Mirang colony pali chungah Kawlmi (Barmar/Burma/Myanmar) ram colony, Chinram colony, Kachin ram colony, Shan ram colony ti in uk lioah Kawlmi/ram nih colony pakhat in anmah lawng an i-uk ve. Cu lio in Kawlmi miphun ni Myanmar/Burma/Barmar Amyotha neh an i-ngeih kha a thei mi an si. Cu tikah Miphun ram pakhat cio veve kan si caah Kawl miphun nih Kawl National Day an ngeih bantuk in kanmah Chin miphun zong Chin National Day kan ngei kho ve ti in Chin National Day ngeih ding kha Chin Affairs council ah bia an chah. An rak thiam tuk hna!.\nMirang chanlio ah Chinram Chin Hills Regulation 1896 upadi in ukmi kan si tikah Chin Hills Regulation chung upadi cu Mirang nih Chinram bawi chung uknakphung kha remdaihnak ah an rak cohlanpi ning hna in rakttialmi bawichung uknak phung upadi a rak si. Chinram bawichung uknak upadi chung ah chankhat hnu chankhat apa nih afa nih afa chin tibantuk in uknak kha ro in ichanh mi uknakphung a rak si. Independence kan hmuh mi cu democracy in i-uk nak phung kha asi. Cu tik ah Independence hmuh hnuah Chinram uknak upadi kha bawichung uknak in maw kan ttial rih lai maw ti mipi thimmi hruaitu nih uk mi in dah kan ttial lai ti kha Chin ram mipi iceih hau arak si.\nCucaah Chin Affairs Council nih an tuahmi Falam khua ah Chinram chung pumpuluk uktubawi chung hna he an michia zatlang ai-awhtu hna he minung 5000 an kai mi Conference ah bawichung uknak phung cu chan hnu a dong cang ti in Conference a kai mi vialte ramukbawi le khuachung bawi hna he zatlanghe bawiuknak phung in zatlang nih democrcy in thimmi hruaitu nih ukmi phung ah thlennaklei thimfung tamtuk in an peek cio. Cucaah mipi nih thim mi democracy uknak phung ah an rak thlenni February 20 ni 1948 ni cu Chin miphun nun lam ah abiapituk tiah Chin National Day ti in 1951 ah retrospective hnu lei kir in an rak ser. Kawlram bupi cozah nih Chin National Day kha an cohlan pi colh ve hna.\n1948 February ni 20 Falam khua Chin Conference ah an tuahmi thlennak a phi chuak ah an tialmi Chin special Division Act 1948 chungning in Ramukbawi an zaka ah Khua tlangkulh-uktu Chairman ti in siseh, Khuachung bawichung zaka ah khuabawi kha siseh, thim arak si. Cu thimtik ah ramuk bawi arak si mi zong kha Chairman ah thim tthan mi an um i, khuachung bawichung zongkha khuabawi ah thim than mi an rak um len hna. Cucaah uktu thimnak ah uktu tthing bawichung thimnak ah itel hna hlah seh ti khamkanhmi phung arak umlo ti afian nak a si.\nCu ve bantuk in Pu Vomtu Mawng a changtu Chin Affairs Minister ah Falam peng Zahau khuatlang Ramuk bawi Pu Thang Tin Lian fapa asiko bu ah Chin ram uktu alubik Chin Affairs Minister ah Chin MP 14 nih an thim tthan ve. Cucaah ramuk bawi le zatlang karlak ah hnahnawhnak enteinak iralnak Chinrampi huap zong in a pel hmanh a um ve lo ning afiannak ngai asi. Cu pinah zatlang michia kha bawichung he aa khat in an duh ning cio in mee peek khawhnak nawl peek cio ve mi nih hlanlio zatlang michia timi hna kha bawi si dihnak ah cawi san a si. Cuti bawichung uknak phung kha democracy mizapi tamdeuh hnatlaknak in khuachung le khuatlang uktu thimnak phung ah thlen mi nih zatlang kha bawi chung he aa khat in bawi sivenak ah cawisannak arak si caah atu ah “Michia”=Subjects timi a umti lo mi nih Chin miphun zapi in bawi si dih ning tet-te afianter.\nChin National Day camtuak kan conglawmh ciomi nih hin atthatnak tampi lak ah ramdang a thangmi tefa hna kha nu le pa chimh len haulo in Chin miphunpi ni conglawmhnak an kai le an inuamhnak in Chin miphun kan si ti kha i-uanthlarpi ngang in Chin Nationalism kha alak ter ngainak hna nicaan zong a hung si. Curuang ah Chinmi phun caah Chin National Day cu Chin miphun le Chin ram a hmunh camcinnak caah adirpitu athlungpi bik ah a hung si cang. Kan thlau ti lai lo.\nPrevious MP Siami Nih Kalay Peng Chung Um Sianghleiruun Pa Thum Ca Hluttaw Ah A Hlami A Tlamtling\nNext Hakha Dawrthar Sang Ah Pu Khua Lian Thang A Ruak In An Char


CHIN MIPHUN NI TUAHNAK AH RALKAP COZAH NAN I TEL AHERH LO – The Chinlung Post\nRalkap cozah nih Chin Miphun Ni tuahnak ah nan i tel ve aherh lo: Chin Miphun Ni hi Miphun pakhat sinak kan identity taktak asi. Hi ni sunglawi hi kanmah chin mi te nih ahram thawk in adawngh tiang tawlrel ding in kan pa le tampi nih a rak kan au piak mi le mipi zong nih mahte in hi CND cu i tawlrel kan duh mi asi.Aluan cia caan kan zoh tik ah ralkap nawl ngeihnak a tlau thlu lo caah cozah tlai mi poh hna nih an tawlrel.\nRalkap chan, USDP chan le NLD chan zong ah chin mipi nih kan i tawlrel kho taktak lo.NLD cozah chan zongah phunghram tang ahcun ralkap nawl ngeihnak atlau khawh lo caah a si khawh ningin tuah asi ko.Afu Chin cozah hna cu, ram mipi le ramdang hna zong nih cozah pakhat sinak in theih pi mi le cohlan mi an si lo caah hi theih pi lo mi ralkap cozah nih man ngeituk mi CND hi aa kan tuah piak aherh lo.\nCND tuahnak zongah an ruahnak siseh an zei hmanh an i tel aherh lo. Mahte in hi ni sunglawi i tawlrel kan rak duh tuk mi asi. Atu cu cozah loin kan um,bantuk asi ko caah ralkap cozah nih cozah ai awh phun in aa kan telpi le hruai aherh lo.Hi puai ni ah humhimnak security siseh, ralkap tang cozah lutlai hna zong hmunhma le caan pe hna hlah usih.\nChin ramkulh Chief Minister Pu Ngun San Aung zong biachimnak pek a herh lo. Ralkap cozah le CND pehtlaih aherh lo. Cu caah 20 february 2021 ni ah Chin Ramkulh Hakha ah CND tuah asi lai caah CDM langhter bu in tuah ah atha deuh.Tutan cu Ralkap cozah chung in lutlai an i tel lai caah kei cu ka hmang lai lo ee,, kan inn te ah ka hmang ko lai. By: Rolian\nRelchih:Hmailei ah nan Khua caah nan pengtlang caah tiin bawmhnak tor le cheng an kan pek te kho men. Bawmhnak pek ahcun an cohlan ko lai I kan lem kho ko hna lai tiin a lam kip in an i zuam len ve lai caah uknak tha lo hram hram uknak in a kan hruaitu hna nih khua ca siseh ram le miphun le pengtlang caah bawmhnak pekmi poah lak lo a tha. Lam chunhpiak siseh ti le mei siseh a phunphun in an i zuam len lai nain tutan kan tuah cang mi CDM ah luphum le zumhtlak tein pehzulh hram ko u sih.


Real Madrid Ah “Neymar” Luh Ai Timh Mi Kong ah A Kawipa “Messi” Ai Sum Kho Ve Ti Lo i Hi Ti Hin A Chim – Lungnem\nNikum ah Barcelona a rak chuah tak tu Neymar cu a tu a um nak a club PSG ah ai nuam ti lo i chuah tak a duh ngai than tiah theih a si . a mah Neymar nih a chuih duh nak bik Club cu Spain Club Real Madrid a si ti a si fawn .\nhi kong he peh tlai in PSG President a si mi Al Khelaifi nih cun Neymar hi season thar zong ah kan sin ah a chuih tthan hrim hrim lai ti mi cu 100% in ka chim ngam . a ruang cu kei mah sin ah Neymar nih zei bia hmanh a chim ve lo tiah a chim .\nReal Madrid lei zong nih Neymar cu an rak welcome ngai i , an coach aa si mi “Zidane” zong nih a chim ve mi cu , Player min ngei deuh mi pawl poah poah cu kan mah Club Real aah hin rak um i chuih hi an duh dih Neymar le Ronaldo zong um tti hna seh law tha taktak in an chuih tti kho lai tiah a rak chim ve .\nhi bantuk thawngpang a um tik ah Neymar a kawi pa a si mi Barcelona Arfi “Messi’ zong nih hi ti hin a rak chim ve .”Neymar” hi Real Madrid i a luh a si ah cun thil tha lo ngai a si lai . a ruang cu Barcelona a rak um lio ah Barcelona hrang ah laksawng tampi a hmu i Champion league si seh Laliga si seh champion a lak pi tu a si . cu caah Real i a luh than a si ah cun Barcelona hrang i a rak tuah mi vialte a sunlawi nak vialte kha zeihmanh lo ah an cang ti awk a si hnga cu pin ah kan mah ca zong sungh nak ngan ngai a si lai tiah a chim ve .\na peh tthan mi cu Real Madrid cu hi nak in an tha chin lengmang ko lai tiah a chim chap ve rih .\nMyanmarmi minung 27 bak an tlaih hna


Mizapi nih zulh ding zulhphung hna cu Mizapi nih – The Cherry Par\nMizapi nih zulh ding zulhphung hna cu Mizapi nih\nDecember 29, 2021 Cherry News\nKaren National Union Nih Zulhphung Thar An Sermi Cu Ralhrang Caah Zanmang Chia Taktak A Si Ko Lai!\nKayin ramkulh, Kawkayet in Myawaddi Asia Lamcung ah Ralhrang Council nih civil mi motor hmang in Ralkap pawl le an thilri an phorh i an um kal kong Karen National Union nih an theih caah hi lam cung hi zohfehnak ngeih ding in Karen National Liberation Army ralkap sin ah tuanvo apek hna cun Mizapi nih zulh ding zulhphung 4 cu December 27, 2021 ni ah an chuah.\nMizapi nih zulh ding zulhphung hna cu Mizapi nih private motor in Khualtlawn ah cun kutka thlalang thlak ding, Karen National Liberation Army nawlngeitu hna nih an khamh mi rit khawh mi sii check nak tuah mi zulh ding, motor cu a cung khuhnak pakhat khat in khuh lo ding le Ralhrang he aa pehtlai mi thil siloah Ralhrang pawl phurh lo ding hna an si.\nKaren National Union nih an chuah mi cu Karen National Union general Secretary Padu Tadu Mu nih minthut in an chuah mi a si. Hi cathanh cu Asia Lamcung hmang in khual a tlawng mi motor mawng pawl nih zulh ding in le a zul lo mi motor mawng paoh cu dantat ding tiin cathanh ah aa tel. Credit: The Chin Post\nKaren National Liberation Army Hriamtlai phu Cu An Men Hrimhrim Lo! Ralhrang phu hna nih Nevomber le December thla chung ah KNLA Kayin miphun hmunhim tu, uk mi hmun ah hriamnam a chia mi minung 47 an um nak kong cu Karen National Union/Karen National Liberation Army, Tatmaha 5 nih cathanh an chuah.\n← Min Aung Hlaing phu cu Raltuk Vanlawng 7 Lawng an ngei ti cu a dik lomi thawngpang a si!\nMaw ka pi aw zei tluk in hme na temtuar hnga ka ruat ngam lo e! →


Billy Lah Min Aye Nih Khuai A Chuahnak Kong He Pehtlai In A Chim Mi Cu – Vakok News\nHomeMyanmar NewsBilly Lah Min Aye Nih Khuai A Chuahnak Kong He Pehtlai In A Chim Mi Cu\nMyanmar Idol Season 2 ah pahnihnak laksawng a hmu tu Billy Lah Min Aye nih a chuah mi hlasak khuai cu February 22 ah Orchid Hotel ah thei ternak a tuah i khua chuahnak ding caah a tawn mi vialte cu hi tiin a chim.\nMyanmar Idol a zuam chung harnak a tawn mi vialte kong zong a chim. Hlasak khuai a chuah mi tlangpi ah cun A Sung Ma Pe Tey Wi Ngan ( အ ရူံွးမေပးတဲ့ ဝိညာဥ္ ) ti asi lai. Mah hla hi zuamnak zong ah a rak hman mi asi.\nHlasak khuai chung ah hin cun hla a phun tling nuamhnak hla tuarnak hla etc…….\nMay thla 3 ah a chuak lai i a ka daw tu vialte nih ka bawm cio rih ko uh tiah a bia a dongh ter.


Myanmar ram buainak chungah Sexual Violence pawl UN nih ralrinnak a pek – THE CHINLAND POST\nMyanmar ram buainak chungah Sexual Violence pawl UN nih ralrinnak a pek\nThe Chinland Post | 2022 June 21 – Myanmar ram ah hramhram in uknak lak a si hnu ah SAC ralkap le tlangcung hriamtlai phu, PDF hna karlak ah kahdohnak an chuah lioah Sexual Violence he pehtlai in phuannak a karh tuk tiah UN nih a chim.\nJune 19 ah a tlami Buainak lioah a Chuakmi Sexual Violence Tlauternak Ni ah UN General Secretary i buainak lioah a chuakmi Sexual Violence lei palai nih report a chuah i report chungah Myanmar ram he pehtlai in langhtermi a um.\nDuhlo-langhternak le hramhram uknak dulo-cawlcanghnak pawl lehrulhnak ah ralkap le palik nih duhlonak a langhtermi mipi pawl le thawngzamh rianṭuantu pawl sin ah Sexual Violence telh in thazang tampi a hman tiah a langhter.\nCawlcanghnak chungah a lang khunmi ngandamnak lei thiamsang pawl, sayamah pawl le nu pawl a ngiathlei hna i, sizung telh in ngandamnak lei hmunhma pawl cu SAC nih hmunhma a khuar caah tlaihhrem a tongmi thlopnak le nau khamnak pawl a donh tiah a langhter.\nCun 2017 ah Kawl ralkap nih a tuahmi hmunhma zohfelnak chungah Bangladesh ram ah a zaammi Rohingya miphun hna nih phungning tein rianṭuannak nawl an ngeih lo caah phungning loin minung ramdang ah kuatnak le eihmuarnak a tam deuh kho tiah langhter a si.\nRalzaam hna nih an umnak camp hruaitu sin ah an phuanmi Sexual Violence hna cu kan zulhphung le kan tlaihtleng ruangah sualnak a tuahtu pa le sual a simi (a ingtu) nu umter behnak hna kha a karh chin tiah a chim.\nCucaah June 19 ah a tlami Buainak chungah a Chuakmi Sexual Violence Tlauternak Ni ah Sexual Violence dihter ding le Sexual Violence a tongmi minung pawl sin ah bawmhnak a phak khawhnak hnga UN nih nawlnak a tuah.\nPrevious SAC nih tawlrel mi fimcawnnak ah aa telmi vialte mipi leirawitu nan si tiah CDF-Matupi nih a thanh\nNext Myanmar ram rianṭuantu 900 Thai ram ah luhnak nawl an ngah nain phungning loin a lutmi pawl tlaih an si rih


GOOD NEWS: CDF ZOPHEI CAAH TAM TAKTAK AN HLUT – The Chinlung Post\nGOOD NEWS: CDF ZOPHEI CAAH TAM TAKTAK AN HLUT\nSeptember 13, 2021 admin Local News 0\nThawngpang ttha taktak. Zohchuntlak chungkhar taktak an si. Pu Maung Lian le a thaisung nu Pi Biak Sui nih Vanlong kahnak cawknak dingah dollar in thongsarih an hlut. Hi an hlutmi hi Zophei Chinland Defense Force (CDF- Zophei ) caah a si. CDF Zophei caah vanlong kahnak ding hriamnam cawknak caah an hlutmi asi. An mah hi Lawngtlang khuami an si. Bawipa nih thluachuah pe chin ko hna seh. Laknak. TCE\nThawngpang dang: CDF minzuar in Hakha ah top-up Ks.90,000 man minung pakhat nih fir. Hakha ah CDF ka si tiin dawr thil caw bantuk in aa umter i ralrinlo karlakte ah MPT top-up Ks.90,000 man le MPT SimCard minung pakhat nih a fir, tiah kan theih. Hi dawr thil an firpiak mi hna hi Bik Bik Electronics dawr a si i Sii-inn lampial chak, CP Five Star hmai ah a um mi a si. CDF ka si a ti.\nSaulak thil a zoh. Mask aa huh, amittlang-hmul aa tong deng mi, mitung sang, kum 16 hrawng minote a si. Thaizing lei hrawng cun kan i kap thluahmah cang lai a ti i zawnruahnak he dawrkhar kan duh cang ko nain thil cu kan zohter. Battery, Air-phone, tibantuk a zoh len. Zun-inn tawh a kan hal i kan pek. Sau ngai a rau i kan vun zoh tik ah a rak um ti lo. Top-up Ks.3000 man pawl a dihlak ah Ks. 90,000 man le SimCard a kalpi diam. Hi bantuk hi dawr tuahtu dangdang zong nih kan i ralrin a herh,” tiah dawr ngeitu nih The Hakha Times ah a chim.\nHi kong ah CDF-Hakha in tuanvo ngeitu upa pakhat nih, “CDF minzuar in miphun le bu leirawi le minzuar a tuahtu cu thihdan tiang pek khawh a si. Mi dangdang zong nih cu bantuk minung cu i ralring u. Cun, kan tlaihpiak kho hna ulaw kan duh,” tiah The Hakha Times ah a chim. SAC nih nawlngeihnak a lak hnu le COVID-19 phihkharnak ruang ah Hakha khua theng lawng si loin Myanmar rampum ah mifir an karh. Credit: The Hakha Times.\nAPOI TAKTAK, CDF MIN A CHIATTER, HAKHA AH THONG 90 MAN THIL A FIR\nA TTHA KHOTUK, THEIH HRIMHRIM A PHU MI A SI. THAIZING THOK DINGMI


Trump nih foxnews interview ah Joe Biden cu mualpho bak in a chia ko\nKawlram chungah buainak fakpi a chuak lio ah US ram chungah, southern border ruangah US politician pawl zong heh tiah bia le hla in an nih thuat thluamah ve cang ko hi\nUS southern border ah phunglam lo in US ram chungah lut a tim mi an tam tuk caah Trump a sum kho ti lo, Joe Biden cu ceilak in a phomh cang. Former US President Donald J. Trump nih Illegal migrants pawl\nUS ram chungah lut a tim mi an tam tuk caah Border Petrol pawl nih Trump cu Southern border zoh/tlawn ding in an sawm caah Trump nih a rah ding mi zarh ah kal a tim tiin a chim. Joe Biden admin nih “Remain in Mexico Policy a dawngter ruangah a tu hi ramri a buai ah rian tuantu pawl an buai tuk cang.\nTrump nih foxnews Judge Jeanine Pirro interview nak ah, a chim mi cu, Joe Biden admin nih Migrant protection protocol an hlawt mi, poi a ti ning a chim\nA chim chap mi cu, mi tampi nih border va zoh/tlawn ding in an ka duh, ICE le midang nih border zoh/tlawn seh ti an ka duh. mah ruangah ka kal hrim lai. mi tampi nih rian tha tha, rian sunglawi tuk mi, rian ropui tuk mi an tuan, Mexico hi mi tampi nih an chuahtak mi hi a dik lo.\nUS ram chungah thih hlan tiang um ding in a rah mi lawngte an si. Atu hi tamtuk an rah cang, A rah ding mi tamtuk a um ri. Millions tampi nih US ram chungah rah ding in lam an kawl cuamah lio.\nAtu kan dirhmun hi tih a nung tuk cang. US ram nih a tuar tak tak cang lai. Trump nih a chim chap mi cu, Border buainak kongah i thlak ka duh lo, Mah kongah hin zeihman chim loin daitein um ka duh.\nMillions of people an rah, I thlak lo hi tha ka ti bik. Mah kongah midang i thlak seh ti ka duh tiin a chim. Mexico President nih Joe Biden a phomh mi cu Trump nih a thangthat ngai i, Joe biden cu ceilak in a soisel than i, Joe Biden nih Mexico ah va kal i, mah buainak dawngter ding in lam a kawl ding a si.\nMexico ah va kal i, biachanak a va tuah ding a si. Natein mah bantuk in US kan buai tuk lio ah zeihman tuah lo in daihtein a um peng . Atu cu Mexico he zeihman rian kan tuan ti khawh ti lo.\nMexico president kha ka cungah a tha tuk, hawikom tha kan si hlei ah mi i fit tuk mi a si. President ka si lio ah Mexico in phunglam lo in a hohman an rah lo.\nMexico’s southern border in United States chungah a rah mi an um lo, tin a chim. kei president ka si lio ah China nih US cu a kan upat ngai, a kan tih zah ngai, natein Joe Biden President a vun si cu, kan ram chung,\nUS chungah bak ah China nih sual an kan phawt i, a duh duh a chim i, thil thalo tuah tu ram bantuk in a kan chuah cang tiin Joe Biden cu ceilak in a phomh chap. Credit-RTK\nBe the first to comment on "Trump nih foxnews interview ah Joe Biden cu mualpho bak in a chia ko"


November 11, 2017 admin THEIH HNGALH NAAK 0\n“Na unau pakhatkhat nih na cungah sualnak a tuah ahcun, amah sinah cun va kal law a sualnak cu va chim. Sihmanhsehlaw, a thli tein nanmah pahinh lawng theih in na va tuah lai. Na bia a ngaih ahcun, na unau ah na lak khawh tthan a si.\nSihmanhsehlaw na bia a ngeih duh lo ahcun, Cathiang nih, “Sual puhnak paohpaoh cu ahmaan hmaanlo ti hngalhnak caah tehte pahnih maw pathum dik a hau,’ a ti bang khan, mi dang pakhat maw pahnih dik naa kalpi hna lai. Sihmanhsehlaw an bia zong kha a ngaih hlei lo ahcun, cu thil cu Khrihfabu kha na chimh hna lai. Cun Khrihfabu bia kha a ngaih duh tthiamtthiam lo ahcun, lawkihmi maw, ngunkhuai khawltu maw, cu bantuk mi ah cun va zoh.\n“Cucaah nan dihlak in kan chimh hna: vawlei cungah nan khapmi thil paoh cu vancung zongah khap a si lai i vawlei cungah nan onhmi thil paoh cu vancung zongah awnh a si lai.\nCun hi zong hi kan chimh hna: hi vawleiah hin, nan halmi thil kong ah, pahnih nan lung aa khah ahcun, nan halmi thil cu vancung i a ummi ka Pa nih an pek hna lai. Zeicahtiah ka min in pahnih pathum nan i pumhnak ah kei zong nan sinah ka um ve,” tiah a ti.\nCucaah ka u le ka nau hna, Pathian nih a kan zaangfahnak a nganmi ruangah hin, Pathian sinah a nung in pekchanhmi raithawinak bantukin i pe tuah u; a rian ah aa pumpemi le cohlan awk tlakmi si tuah u; cucu biaknak taktak Pathian nan pek awk biaknak cu a si. Hi vawlei kalning hin kal ve lengmang ti hlah u, sihmanhsehlaw chunglei in Pathian nih nan lungthin kha a dihumnak in in thleng hna seh. Cu tikah a tthami thil le Pathian nih a lawmhmi thil le a thlingmi thil kha nan hngalh khawh lai, cucu Pathian duhmi an si.\nPathian nih vel a kan ngeih caah a ka pekmi laksawng ka hmuhmi thawngin hi bia hi nan dihlak sinah ka chim: Nangmah le nanmah kha a sang tuk ah i ruat hlah u. Nan siningte tu kha i hngal u law Pathian nih zumhnak an pekmi hna ning cio ah nanmah le nanmah nan i ruah cio ning cu siseh.\nKan pum cungah hin nge tampi kan ngei i hi nge vialte hi rian dangdang an ngei cio. Cu bantuk cun kannih zong hi mi tampi kan si nain Khrih he kan i pehtlaihnak thawngin pum khat kan si i pum nge dangdang cu pakhat le pakhat an i pehtlaih dih bantukin kannih zong pakhat le pakhat kan i pehtlai dih ve.


Mogok Hawikom Thihnak Konglam He Pehtlai In Chin Mi Ralzaam Hna Ruah Awk\nMogok leiah tlangval pahnih 2, an nunnak aliam mi hna kong he pehtlaihin, kan chin u nau Mizoram ah ralzaam mi pawl hna theih awk ah an tuanbia tawite in kan vun ttial nak kha a si.\nMogok lei tlangval pahnih hna cu Min Aung Hlaing le a ralkap hna nih Myanmar uk nak phunglo ning i an uk mi cu an thin hung ngai ngai, sihmanhselaw zei ti awk le tuah khawh zong an nei bik hlei tung lo.\nThin hun ngai ko zong ah hawikom pahnih hna cu ralkap hna uk nak doh i lamzawh le sandahpiah tilo cu ram caah ti khawh an neihlo cu pawi an ti ngai.\nNikhat cu hawikom hna pahnih lakah pakhat zawk cu sandahpiah lamzawhnak ah kal an timh cuahmah lio ko khin a nu nih ka fa aw tu ni cu lamzawhnak ah kal duh hlah tiah a thloh len ko. sihmanhselaw cu tlangval pa nih cun ka nu aw zei ruangah ko khin hme kal cu na awih lo i na lung siarem lo ngai hnga tiah a hal? a nu nih cun ka fa pa tu ni cu e na kal lo ah a ttha deuh ko hnga zahan zan ka mang mui a ttha lo tuk i na kal hrim cun poipang na tuar hrim ko ka zumh e tiah a ti.\nTlangval nih a nu bia a leh nak cu, ka nu aw kei nih hin kan ram ca hrimah thil ttha zei hman tuah khawh mi le santlai nak zeihman ka nei ttunglo, lamzawh le sandahpiah nak i kal lawng hi peih ka tuah khawh ve mi le ti khawh ve mi a si ko cu. mah cu ruangah kan ram caah tiin ka tuah khawhmi tawk tuah ve dingin lamzawhnak cun ka kal a herh hrim ko e tiah a chim.\nTlangval pa nih a chim chap mi cu, kan chungkhar nihmaw leng hrimah chuak la ci a ttihnung tuk an ti si ko zong ah, zeitin hme leng kan chuah lo i lamzawhnak ah maw ho hmanh kan kal ttunglo a si cun zei tik khin dah Democracy cu kan hmuh khawh ne hnga tiah a ti. Vulei ral bawi maw ram bawi um tteuh ko hmanh hna selaw, kan ram caah tuah khoh mi le ti khoh mi an nei hlei cuang lo nangma le kei mah a ram mi ti dah lo nih cun.\nMyanmar Junta hna nih cun mino duhnung cuahmah lio ko zong khi zei rello in a kah thluah mah ko. Sihmanhselaw, nangmah le keimah nih hriamnam kar zongah ralkap hna cu kan doh hrim a hau ko.Ralkap ttih ruangah kan ram kan zam tak viar cun zei tin ko hme Democracy cu kan hmuh khawh ne la. na ruat ve bal maw?\nBe the first to comment on "Mogok Hawikom Thihnak Konglam He Pehtlai In Chin Mi Ralzaam Hna Ruah Awk"


A luacia zarh thum chung cu COVID-19 in ka zaw ve. Tlangval te tiah ka cei ngai ve. Ka taksa a lin. – Hakha Cherry\nKa hnar in rim ka thei lo. Ka eimi rawl a thawtnam zong ka thei lo. Ka khuh Ka khuh tuknak ah ka keng tiang faak viar.Ka khuasik i ka ruhkhua faak. Nithum chung tho kho lo in ihkhum cung ah khua ka sa. Ka tha zong a dih ngai.\nKa dam deuh cang tiah kan hnu zarh ah kaa test mi result tuni ah a chuak. Local clinic nih “negative” na si cang ee tiah thawng an ka thanh cu kaa lawmh tuk ah umzia ka thiam lo. Ka damlonak in thazaang ka laakmi te hrawmh ve kan duh hna.\nThil hmete ah kan rak ruahmi le Pathian sin ah lawmhnak chim awk zong ah kan rak ruah theng lo mi kan hnar in rim thawthaw kan theih khawhmi hna hi a sunglawimi Bawipa thluachuah an rak si.\nKan kaa arak thawtmi le kan eimi rawl a thawtnak (taste) kan rak theih khawhmi hna zong hi a sunglawi tukmi Bawipa thluachuah an rak si.\nZaan kan ih tikah mitkuu thaw tein kan rak i hngilh khawhmi le dam tein a thaizing niceu dawh kan hmuh/phak khawhmi hna zong hi a sunglawi tukmi Bawipa thluachuah an rak si.\nKan zun kan rak zun khawhmi le kan dailen khawhmi te hna zong hi a sunglawi tukmi Bawipa thluachuah an rak si i, Bawipa sin ah lawmhnak kan chim awk an rak si.\nRian ṭuan awk kan ngeihmi le kan ngeihmi rian dam tein kan ṭuan khawhmi hna zong hi a sunglawi tukmi Bawipa thluachuah an rak si.\nKa dam lo chung ah ka hawi le nih meaningful personal message tete an ka kuatmi nih thazang a ka pek taktak. Mi pakhat an dam lo ti thawng kan theih tikah personal message tete kan rak kuatmi hna hi an caah thazang ṭha tuk pei an rak si hi ti zong ka fiang fawn.\nBawipa sin ah lawmhnak rak chim ding a tam ning hi tampi a ka fianter. Cun, Bawipa sin ah lawmhnak chim hi zumtu kan rian nganbik si ko ti ka fiang i, thil hme tete tiang in Bawipa sin ah rak i lawmh khawh le daithlang lo in a sin ah lawmhnak chim peng hi a biapi tuk ti ka fiang.By the way, Ka damlo chung ah kapa ka ngai tuk le hman ka van thlakpi ta ko hih.Credit-Van Neih Bik


Hakha Le Thantlang Karlak Ah A hohmanh Khualtlawn Lo Ding - Chin Eleven News\nHakha Le Thantlang Karlak Ah A hohmanh Khualtlawn Lo Ding\nThantlang khuami a tam deuh an zaam, Thantlang-Hakhar kar lamli lo ding ralrin pek\nChin Ramkulh, Thantlang khuapi chung le pawngkam hrawng kahdohnak a chuah ca ah khuami a tam deuh cu a him nakding hmun ah an zaam i, TRC nih Hakha le Thantlang kar khual tlawn lo ding le i chawhleh lo ding in mizapi sin ah ralrinnak ca mizapi sin ah a tial.\nThantlang khuapi chung ahhin August 25 ah a voi khatnak cem a chuak i September 7 ah aa thok than tiah CDF – Thantlang nih cathanh an chuah mi chung in theih a si.\nThantlang khuami pakhat nih, “Khuachung i kahdohnak a chuak hnu khuami a tam deuh hi cu mahle chungkhar himnak a si lai ti ruahnak hmun cio ah zaam dih a si. Khua a hlum mi hi kan tlawm deuh cang,” tiah a chim.\nCun, Thantlang le Hakha kar kong he pehtlai in TRC nih, “Thantlang le Hakha kar ah mizapi nan him khawh nakhnga i chawhleh rih lo ding,” tiah Facebook cahmai in mizapi sin ah ralrinnak ca a tial.\nThantlang khuachung i SAC mithat phu nih bomb thlak ruang ah kum 15 ngakchia telh in minung pathum an nunnak a liam, hliam a tuar mi an tam. Cun, khuachung kahnak ruang ah inn pakhat zong ciam dihlak in a kaang. Hakha le Thantlang kar lam zong ah SAC mithat le CNA/CDF ralkap kar kahdohnak a chuak pah tawn. SAC mithat lei zong tampi an thah khawh hna.THP\nEidin Phurtu Ralkap Motor MNDAA Nih An Khangh, A Mawngtu Zong An Thah\nMin Aung Hlaing Nih Tlangmi Hriamtlai Cu Ralrinnak A Pek Hna


ROHINGYA RALKAP BAWI A THIN HUNG CANG, THANHNAK A TUAH – The Chinlung Post\nROHINGYA RALKAP BAWI A THIN HUNG CANG, THANHNAK A TUAH\nJune 14, 2021 admin Kawlram 0\nRohingya hriamtlai an thinhung cang. Fiang ko in thanhnak an tuah. Kawlram buainak kongah vawlei kil tiang a culmi cu Rohingya kong hi a si. Rohingya cu NUG cozah nih rammi sinak kan in pek hna lai tiah bia an rak beuh hna. Asinain Min Aung Hlaing nih rammi an si lo tiah Tuluk thawngzamhnak ah a chim. Cu ruangah Rohingya hriamtlai nih thanhnak an tuah.\nRohingya ralbawi nih a chimmi cu keimah Bohmu Kyaw Zin Htun nih Rohingya Solidarity Organization (RSO) min in kawlram mipi le Rohingya mipi vialte nan kut kan tlaih hna. Ralbawi Min Aung Hlaing nih May ni 20 ah Tuluk thawngzamhnak ah Rohingya miphun cu Kawlram ah an lo i, Pakistan rammi Bangali an si tiah a chim.\nRohingya miphun cu amah nih a cohlan lawngah Ramchung ah umnak nawl pek an si lai tibantukin a chim. Hibantukin kan konglam a chimmi hi kan cohlang lo. Min Aung Hlaing cu vawlei cung ralkap uknak hruaitu dang bantuk siloin mihlen hmang, mitthalo asi tiah min kan pek. Asualtuk caah hmailei zongah Rohingya miphun hna cu a thah rih hna lai tiah alanghter.\nHi bantuk minung nih ram a hruai ah cun a rawk colh lai. Tuluk thawngzamhnak ah a chimmi hi kan cohlang hrimhrim lo. Kawlram ah umnak hmun kan ngei bangin pawngkam a ummi zong he buainak a ngei lomi kan si. SIhmanhsehlaw Min Aung Hlaing ruangah kan vakvai dih. Cucaah Min Aung Hlaing nih a chimmi a let tthan lo a si ahcun thil acangmi ah mawhphurhnak angeitu asi lai.\nKanmah kan dirhmun ngah khawhnak dingah hriamnam tleih dingin biachahnak kan tuah cang. Kahdohnak cu RSO nih a hruai lai i, Rohingya miphun vialte nunnak thaap in kan tukdoh cang hna lai. Kahdohnak a chuah hnu ahcun fawitein a dong lai lo. Atulio ah ralhrang kawlralkap a dohtu minung an tamtuk cang, nan tuar ngaingai lai tiah a chim.\nTuchun ah thanhnak a tuahtu RSO timi Rohingya Solidarity Organization hi a liamcia kum 1982 ah rak dirh mi a si. Cu hnu ah hriamnam tlai Rohingya National Army zong a liamcia kum 1998 ah an rak dirh. Kawlram le Bangladeh ramri ah umhmun an khuar i May ni 12 kum 2021 ah ralhrang kawlralkap hna he voikhat an rak i kap cang. Cu an i kahnak ah ralhrang kawlralkap minung pali an nunnak aliam i, anmah lei minung pakhat a rak thi ve.\nRelchih:Editorial: Hakha Rungtlang in Ralkap Umhmun Khuar Ning. Nai hrawnghrang ah Chin ramkulh kan khualipi Hakha ah Ralkap an karh, Kawlholh in Tatmah (mirang in Light Infantry Division-LID) an lu bik a um tbk. nih mizapi lungre a theihter ngai. Atulio kan dirhmun ah, hi bantuk thawng le biachokvai nih milung re a theihter timi cu chim hau lo in, kan i fian mi le theih mi a si ko.\nHakha i, March 1 Hakha lamton (lansung) pawng ah Mithli tlaknak (tear gas) an rak kah ni i, minung 23 an rak tlaih lio hna ahkhan, a thaizing ah amah Myo Htut Hliang hohatnak in pengkulh cozah zung ah minung 19 cu a rak thlah cang hna. Mah kha lio te in khan, Hakha ah Tatmah hmu nak in a let tampi a sang mi Nortwest Command lubik cang a rak um diam cang.\nHi lio ahhin, Monwya in uk mi Northwest Command ah Hakha nak in a biapi deuh mi tampi a um ko lai va sikaw, zeiruang ah dah Hakha thengte ah an thutter timi hi rak ruah chung cang mi a si. A thawkka lio tein, Hakha le Chin ramkulh chung ah tlangtlatu ah an rak chiah diam cang mi a si. CNF/A in hruaitu upa he ton zong ah amah a rak si diam cang. Cucu, nawlngeihnak hramhram in an lak an i timh hnu in a si.\nCucaah, Hakha ah LID luzik (Tatmah hmu) a um ruang ah thinphan hlei ding a si lonak a ruang cu, amahnak rian tampi a sang mi kha tuanpi ah an chiah diam cang. Nain, nihin a cang mi kong ah a ralkap minung an chap thluahmah mi hna tu cu mithmuh a si ko. A cunglei i langhter mi a pinleng khin, Regional Operations Commands (ROC) timi ဒေသကွပ်ကဲမှု စစ်ဌာနချုပ် a um rih. Cucu, Kalay, Loikaw, tbk. hmun 7 ah an chiah.\nA dang pakhat cu; Ralkap cawlcangh uknak ‘Military Operations Commands (MOC)’ tiah စစ်ဆင်ရေးကွပ်ကဲမှုဌာနချုပ် timi 21 a um thiam fawn. Hriam ngan kahnak phu pawl an um rih. Siai lei an um. A Phun a tam ko. Zapi kan caah cun fian zong a har kho men.\nCu nakin a biapi deuh mi cu, Miphun kan cawlcangh ning an kan zenh caah an thazaang an chap mi a si.\nCucaah, kan thazaang kan chap ve a hau timi kan i fian ding hi a biapi tuk mi a si. Cun, a hlei ce in tuchan ah, Phone le hmanthlak nak chan a si ko caah, kan hmunhma ah ziachia ngai le ningzah hngallo in a cawlcangmi, mi tuahlo in a kan tuah mi, Kawl Ralkap hi mizeidah an si timi kan theih khawhnak ding ahcun, an liang benh te kha rak ngia cio hna u sih!\nAtulio, kan Chin ramkulh ah a rak kai i, sualtuah mi hi hote dah an si, zei sual dah an tuah timi kan theih khawh ding hi a biapi tuk mi a si fawn. Cucu kan theihnak nih, zeitindah cawl hmang mi an si timi le hmailei dingthluk lairelnak (justice) caah kan hman khawh ding mi a si. Thinphang in um tilo in, zeidah kan i timhtuah i felfai deuh in kan cawlcangh ding a si timi ruah ding ah sawmnak he…, Credit: The Chinland Post.\nHAKHA RUNGTLAANG IN RALKAP UMHMUN KHUAR NING\nLUNGHRINH IN AN TLAIHMI NUN SI FAK IN RALHRANG AN THAH


By:Thla Hmung’Trump hi laimi nih cun’Kan soisel ngam ding lam pakhat hman a um lo. – Lai Lungrawn Post\nBy:Thla Hmung’Trump hi laimi nih cun’Kan soisel ngam ding lam pakhat hman a um lo.\nJanuary 28, 2021 January 28, 2021 admin Theihtlei\nTrump hi khrihfa kan ca ah cun kan him nak lungpi pakhat bantuk asi . Laimi khrihfa nih cun kan soisel ngam ding ah ka ruat lo.Trump nih kum4 a tuan Chung ah zalong te in pathian kan thangthat kho vawilei pumpi thinphan in a kan chia tu IS le Mi tha lo ralhrang pawl zg adeih tar bak hna.baibel ning in nulenu palepa nauthah lai Nawn sual nak zg a doh bak.mah cucu laimi pastor cheu khat Jonah bantuk zam mit le pem mit lawng a au ko mi nih heh tiah kan va doh ve mi hi a pawi tuk\nNan va thawh ve le Trump cu mimolh a si nan va ti BiDen cu Samaria mi tha pa nan va ti Samaria mitha pa nih cun lai a Nawn tung lo.a fir tung lo’BiDen cu mipi nih ka duh hna seh ti ruah ah nauthah lai Nawn hurr duhcuai nak nulenu palepa ithit um te hna zei pawi ah a ruah lo mi pa asi.laimi nih Joseph nan va ti. Nan Joseph cu dah ngai a Va dang vei Izip siangpahrang FaRo kha a kir than mi asi deuh.\nIralrin a hau cang hih thlarau fa le hna Pathian fa le hna Ni hin pastor cheu khat cu faro lungput an keng cang thlarau cawmtu si lo in thlarau that tu an tam cang.chunglei thlarau ngei tung lo a leng Phaw in n baibel kan I tleih cang’Cucaah thlarau mi le fa hna BiDen tanh mi pastor pawl I menbar khan chuak cang uh .Hell kal ding cu zulh phung an si lo Biathlam 2:13\nRelchap duh mi hna caah:Trump Sual Phawtnak Cu Hlawhtlin a si lo.Republican Senate 50 lakah 45 nih Trump sualphawtnak cu kalpi an duh lo. Pa 5 nih an duh. Trump sualphawt thlaknak cu D le R fonh in 67 an herh cu lioah 55 long an si tinak a si.Joseph Thawng Z Ting\nKa Facebook page ah follow le like na tuah ah cun thawngpang that tete ka tialmi na hmuh zungzal lai.\nSalai Lairam Thang:President a tuan tilo mi’Tazacuai hi suallam a ngei ma.\nUSA ah:Tih nung taktak mi’Thawngpang a chuak’Laimi ca hrimhrim ah tih a nung ko.


A SUNGLAWITUK HRINGHRAN, US UM PU THAWNG HUP THANG THILTUAH CU – The Chinlung Post\nDecember 7, 2020 admin Local News 0\nTikir khuami US khuasa Pu Thawng Hup Thang ( Camaron Pa) thiltuah cu zohchuntlak taktak asi ko. Asunglawi tuk hringhran, Pu Thawng Hup Thang nih Christmas Laksawng ah tiah chungkhar 49 hna cu Thongkul cio a kuat hna. Kum pi kum khat kan i hngahhlang mi December cu kan phan cang. Khuapi lei panh in thilri duh herh zalh ah khuate leiin tthenkhat hna cu Khuapi ah an choi pah cang hna.\nChristmas lai ko ahhin bawmchantu a ngeive lomi, a bikin Ramleng lei in phaisa kuatu le zohkhenhtu a ngei ve lomi hna chungkhar caah cun ngaihchiatnak, lungfahnak a um theu tawn i, Christmas zing Sacuai te cawk ding hmanh ah lungrethei mi ai um theu tawn. Cu lio ah Tikir khuami US khuasa, Saya Thawng Hup Thang nih Laihlum Bual chungah khua asami, bawmchantu a ngei ve lomi tiah ruahmi,\nA bikin ramleng lei in phaisa kuatu zong a ngei lomi pawl,hna cu an voikhat Sa cuai cawknak tel ah a thathnempi hna hnga maw tiah Christmas Laksawng a chuah hna. Bual khuasa chungin khua khat ah inn tung zoh in minung (inn dawng) an thim hna i Chungkhar pakhat ah Ks. 20,000 cio Christmas Laksawng a chuah hna. An tthen phawtning hna cu a tanglei bangin an si.\nSialam khua in chungkhar 6, Hmunhalh khua in chungkhar 5, Banawhtlang khua in chungkhar 3, Tluangram A in chungkhar 4, Tluangram B in chungkhar 6, Belhar khua in chungkhar 6, Lulpilung khua in chungkhar 4, Vomkua khua in chungkhar 5, Salen khua in chungkhar 10 hna an si. An dih lak in chungkhar 49 an si. Acunglei langhter bangin chungkhar pakhat ah Kawlram tangka in thong 20 cio laksawng a chuah hna.\nA tubantuk in Nuhmei, Ngaktah, sifak santlai lo cungah dawtnak a ngeitu Saya Thawng Hup Thang (Cameron Pa ) hi cu hlan zongah Bual cawlcanghnak kip ah bawmhchanhnak atuah lengmang mi le a kut asamh pengmi asi. Pathian tu nih ngamdamnak, nun khuasaunak chap chin lengmang sehlaw, thluachuahnak he lamhruai zungzal ko seh. Zohchunhtlak pasal tha a si.


March 10 tonnak ah “Ralkap nih tlaihmi vialte thlah dih ding le lamzawhtu pawl hnahnawhnak pek lo ding” in CNF/A lei nih an hal hna. – Hakha Cherry\nRalkap lei zong nih CDM a tuahmi palik pawl ap ding in CNF/A an hal nain CDM a tuahmi palik kan sin ah an um lo, tiah CNF/A nih an leh hna.\nMarch 8 zanlei ah Salai Peter Thian Bawm Sang cu Thantlang phak lai Laipawnglung ah ralkap nih an tlaih. March 9 ah ralkap nih Hakha CCPR zung an luh hnawh i Van Ceu Thawng an tlaih ve.\nMarch 10 ralkap he tonnak a kalmi CNF/A vice-chairman (3) Dr. Sui Khar nih, “Kan i ton tawnnak hmun ah ton biaruahnak kan ngei. Tlaih a tongmi pawl thlah ding in bia kan i ruah. An tlaihmi hna hi ralkap lei nih bia an hal hna lai i, CDM cawlcanghnak ah an i tel lo tiah an hmuh cun an thlah tthan ko hna lai. Taksa lei fahnak pek loin him tein kan chiah ko hna an ti. An thlah hna le thlah hna lo thil sining kan zoh lai i a herh ning in kan cawlcaang ko lai,” tiah a chim.\nEnglish :SAC’s armed group promised to release two detained CCPR staff members, Salai Peter and Salai Van Ceu Thawng. The armed group accused them of assisting police officials to take part in nationwide Civil Disobedience Movement (CDM).\nThe armed group made its promise during the bileteral meeting with Chin National Front (CNF/A) on March 10.Chin World Credit-The Chin Journal\nMarch 11, Yangon\n$Thaizing Kip Ah Stimulus Check Na Bank Ah A Lut Kho Men.$


Sualnak Ngeilo Riantuan Lio Mi Ralkap Nih An Thah - Chin Eleven News\nSualnak Ngeilo Riantuan Lio Mi Ralkap Nih An Thah\nSakiang ramthen ah Ko Htun Myint Naing cu SAC Ralhrang hna nih Fak tuk in an hrem hnu ah Meithal in an kahthah tiah thawng theih a si. Amah hi Khin Oo peng, Sagaing ramthen ah a khuasa mi a si. Ralkap nih a hnu lei ah an kah.\nKo Htun Myint Naing hi Kan Thit khau, Khin Oo peng, Sagaing ramtehn ah rian a tuanmi a si. Amah hi September 11 ah khan an tleih i an thah. A ruak cu Khin Oo Sizung ah a chungkhar rak la ding in an ti hna.\nK0 Htun Myint Naing hi nupi le fa pakhat a neimi a si. a nupi hi kum 25 tlung hranwg a si i a fa hi kum 5 thluk hrawng a si tiah theih a si. Nizan ah Ralhrang hna nih Khin Oo peng ah Ko Htun Naing telh in Ralhrang nih minung pathum an thah hna tiah theih a si. Credit: Khit Thit Media\nHakha ah kahdohnak a um tik ralrin ding le zeidah tuah ding thawngthanh\nPDF Le CDF I Bawm In Ralhrang Tampi An Thah Hna


Ralhrang ralkap ruang ah mi tampi nih Hlaing Thar Yar an chuah tak thluahmah cang – Hakha Cherry\nMarch 14,2021 ah ralkap nih Yangon khuachung Myo vialte lakah company le rian a tam bik nak Hlaing Thar Yar cu Martial Laws hman ding in nawl a chuah caah ralkap tampi an thlah hna.\nAdangrelthan:Kawlram palik 400 leng India ah an zam cang.Tutan Kawlram ralkap uknak lak ruang ah palik pawl cu ralkap nih an duh ning poh in an hman hna. Nawl an pek hna. Dai te Sandahpiah ko mi mipi zong cunglei ralkap nih kah le thah an fial hna caah cu ti ralkap nawlpekmi zulh I mipi thah le hrem kha cheukhat palik nih an duh lo caah India ram ah an zam.\nA zammi lei nih an chin ve mi cu “ralkap nawlpekmi zulh I mipi hrem le thah kan duh lo caah kan zammi si ,” an ti.Ref.bbcCredit-Tluang Ceu Thang


Lainu Shin Bia Cu A Mak Law law! Lainu Hi Bantuk An Um Kho Lo! – Chin 11 News\nLainu Shin Bia Cu A Mak Law law! Lainu Hi Bantuk An Um Kho Lo!\nChin mi hi kan thangcho chin lengmang, hlasak a thiammi, mui aa dawhmi zong kan Lainu ah an tam chin lengmang. Sarah te hna, Van Hlei Sung te hna le hlasakthiam a dang dang le, pumrua tha tam taktak kan ngei cang. Cu hna chungcun Falam holh hmangmi Chungin Tulio ahcun Benjamin Sum hi a lar cem ti usih law kan i palh lai lo dah, Nu kan vun zoh ve tikah tulio ah biatak tein a vun i zuam ve mi nungak no te Shin Bia hi asi. Hlasak a thiam kho taktak a aw hrimhrim hi duh a nung kho tuk.\nTutan ah Shin Bia music video thar hi vun bih tuah hna usih thazaang pe cio hna usih. Chin mi kan tthangchho chin lengmang nikhat hnu nikhat bakin hlasakthiam kan karh online hmangin mipi hla hmangin an kan leem a ttha kho taktak. Tutan i an video thar hi Shin Bia le Thian Z Bawi timi nih an sakmi asi an thaim kho taktak an music video hrimhrim hi ropui kho tuk a taru kho taktak mirang tuah mi bantuk bak asi cang ko!\nA tanglei ahhin Video cu a um lai zoh cim lo bak asi zoh a nuam kho taktak tulio Lockdown he pehtlai hrimhrim ngaih a nuam kho tuk Lockdown lio hla thar chuah mi ahcun a ttha kho taktak video an tuah mi a simple i zoh zong aa dawh mit tha a dam ter taktak. Hmailei ah biatak tein Chin mi kan hmai a kan hngal ter tu ding taktak bak an si. Thazaang pe cio hna usih hi video zong hi youtube ah an chiah mi asi i Subscribe rak tuah piak ve tiah cattial tu lei in kan in nawl.\nCredit: House For Mino Studio


Kawlram President U Win Myint Nih U Soe Thet Cu Chin Ramkulh Minister Caah Rian A Pek Cang – THE CHINLAND POST\nKawlram President U Win Myint Nih U Soe Thet Cu Chin Ramkulh Minister Caah Rian A Pek Cang\nThe Chinland Post- Hakha| Chin ramkulh Minister sinak in aa dinmi Electric le Sipin Minister Salai Isaac Khen aiawh ah Kawlram President U Win Myint nih phungningte in May 25 ah Paletwa peng mi U Soe Htet cu Chin ramkulh Minister rian a pek cang tiah thawng kan theih.\nChin ramkulh Chief Minister nih U Soe Htet cu Chin ramkulh hluttaw tonpumnak ah Minister rian pek ding in a chuahpi in Hluttaw nih a fehter hnu ah atu bantuk in President nih rian a pek hi a si.\nChin ramkulh hluttaw ah U Soe Htet Minister pekding ceihmainak an ngeih lioah NLD MPs in cheukhat nih an al tiah kan theih. Kanpetlet, Paletwa, Falam le Tonzang in MP hna nih U Soe Htet Minister pek an duh lonak le, NLD MP chung in pek ding an duh caah atu bantuk in alnak hi a si tiah kan theih.\nPaletwa peng mi U Soe Htet cu ralkap rengh in Duh Bohmugyi tiang a phanmi a si i Chin ramkulh Minister rian pek a si hlan ah ramkomh Amyotha Hluttaw ah Deputy Director a tuanmi a si.\nU Soe Htet cu Paletwa min in Me Luh tiah a min theihmi a si hi 1983 in ralkap a luh hlan ah Chin sianghleirun cawlcanghnak zong ah a rak i telmi a si. Cun atu lio hi Naypyidaw i Chin Miphun Ni tuahnak Committee ah haotu a tuan lio a si.\nU Soe Htet cu May 28 in Hakha Chin ramkulh cozah zung ah phungning in Minister rian in zung a kai cang lai.\nPhoto Credit: Chin World\nPrevious Chin Public Company An Dirh; Dr. Sui Hingz Nih Share Cawk Ning Le Riantuan Timhmi A Fianter\nNext Chin Ramkulh NLD Zungpi Hakha Hunnak An Tuah


Tlangcung Hriamnam Tlai Nih SAC Motor 16 An Hren Hna – Chintanbo\nMinung kan nun nak ah ngandam nak hi a biapi bik mi a si bantuk in kan taksa caah zeithil pawl dah kan hrial awk a si ti kan theih lo tik ah kan caah tih nung thil a si mi zong tampi kan rak ei din sual tawn . tutan i kan rak tial mi hi kan kal ah\nlung a um ter tu thil hrial ding tete an si hna i chinchiah khawh rak i zuam ve.\nHrial ding pawl :\nCaw sa ,Maheh sa le sa chungril pawl , a ruh zong ei chih khawh mi nga fa tete pawl le kuva , beer , ruatuai le ngaikuang\npawl hna hi hrial khawh ah cun a tha bik .\nNai sum deuh ding pawl :\nAnthur,khazian chinti ,Strawbery , khuhlu , hin nuhnuai le Chocalate .\nLakphak,Coffee ,Caw hnuk pawl hi luan tuk in na ding ei hna lai lo.\nTuah ding pawl : Ti thianghlim tampi na din zungzal lai . ti tampi na din tik ah na taksa chung i lung fa tete a um\nsual mi zong na zun ah a chuah ter dih than khawh . cu ca ah nikhat ah a tlawm bik Litre 2 cu din i zuam.\nruah lo pi in kal ah lung a rak um sual kho tawn caah a hlan kan tein i ralrin tluk a tha mi a um lo . cu ca ah hi thil hi ak tuah ve law na kal ah lung um lo ding in i kil veng ve .\nDr . Sai long Ngan


Wp/cnh/Laimi le Laiholh - Wikimedia Incubator\nWp/cnh/Laimi le Laiholh\n< Wp | cnhWp > cnh > Laimi le Laiholh\nLaimi kan thawhkehnak hi a sau ngal ve ko cang nain, mi nih an kan theihnak taktak le catialtu i fiangfaite le pehzulhte i an kan telhnak cu 1780 A.D ah aa thok. Cucahcun, kan ramtuanbia (history) hi kum 200 hrawng lawng a si rih. Egypt le Greek ramtuanbia tehna van chim loin, kan pawng mi pawl tahchunh ah kan ramtuanbia hi a no ngai rih. A fawinak bik i tuak ahcun, Amerika miphun luatnak an hmuh hnu he kan kum kan I rual bak ti awk a si. Annih cu thlapa cung hmanh an phaan cang si kaw...\nKan Laimi kong hi kherhlai le tuaktan tikah a har ngai; Zeicahtiah kan min hrimhrim hi fiangfai tein theih awk a har, a theimi an tlawm. Kanmah le kanmah kan i auhning phunkhat, mi i an kan auhning phundang a si.\nMiphun kong ttial le kherhlai tikah, a hartertubik cu a tanglei pahnih hi an si tawn;\n(1) Zapi i theih hmasatmi le hmanmi min hi mah le mah i auhning in si loin, ramdang mi i auhning hin a kal deuh tawn. Tahchunhnak, ah Laimi paohpaoh nihhin kanmah khua le ram cio ah cun Chin kan i ti bal lo. Mi i an kan auhnak a si. (2) Mi phundang nih min pakhat koko hi a phunphun in an ttial, an theih tawn. Tahchunhnak ah kan Kawlram zong hi (Lai awchuahning in) BAMA ti na, BURMA a ti na, BIRMANIA a ti na an si.\nCucahcun, ṭialmi taktak ramtuanbia a ngei rih lomi kannih Laimi hi midang nih kan min a phunphun in an kan auh tikah hin, khuaruahharawk a si leem lo.\nKawlmi nih Chin an kan ti; mah hi Mirang nih an i laak i Chin an kan ti ṭhiamṭhiam. A hlaan deuh ṭialning A run Khyang ti in a um. Prof. Luce nih cun Chin timi cu Kawl holh in "hawikom" tinak a si tiah a ti nain, kei cu ka zum lo; cu nakcun thukdeuh dawh a si. Mirang Ca i an ttialmi a hlunbik pawl A cun Khyeng ti in a um. Arakan le Chittagong ah cun atu tiang ah Khyang timi hi an hman ko rih.\nA umtuning taktak ah cun, Chin timi hi Kawlram lei in zoh tik le Kawlram kong H'& ceihchih tikah hman hmasatmi a rak si. Mirang (British) tu nih cu ti an rak kan hmuhtonter biknak W. India ram lei in a si i, annih nih cun a tuanbik A cun Kookie asiloah Cuci a si lo ah Kuki timi pawl ahhin an rak kan telhchih i Kuki tiah an rak kan auh. Mahhi pahnih fonh tikah hin Kuki Chin timi hi a rak i thoknak a si.'\nKan Lai Holh hi SINO-TIBETAN timi holh phunpi ah aa telmi a si. Sino-Tibetan hi Tibeto Burmese le Chinese ti'n an hong kuai. A tawinak i ttial ahcun, kannih holh hi Tibb Burmese holh bu in a van i khuai tthanmi a si. Kan holh kong chim le ttial tikah hin, a fawi hrimhirm lo. Ka theih tawk in ka hawl leen ve tikah Lai Holh kong biatak tein a ttialmi ahohmanh an um rih lo ka ti ahcun ka palh lem hmanh lo maw. Laimi nuncanning le, khuasak umtoning kong hi cu hei khawmhsuat ahcun tam ngai nih an ttial ciami a um rih lo. An ttial hnihkhat hmanh a pelpawi tete lawng an si rih. Catial ai thawknak hi a sau tuk rih lo. Minung nih holh kan thiamnak cu a tlawmbik A kum 100,000 hrawng a si cang.\nCatial kan i thawknak cu kum 5000 hrawng lawng a si rih. Nitlaklei ram pawl ah cun, an catial mihi zuksuai (drawing) in a rak i thawk. Kannih cu kan pupa chan in catial kan ngei lo ti cu zapi theih a si ko. Siangbawite nih Mirang holh ttialning in rak kan tuahpiak hna hlah selaw atu tiang ahhin zeitin dek ca kan ttial hnga. Asinain, khattelei i ruah ahcun, Siangbawite an hong kai hlan i catial kan rak ngeih lomi zong kha vanchiat le vanthat a rak si. Zeicahtiah, atu kan hmanmi catial ning hi a ramkip i hmanmi catialning a si i a thar in ca kan ttial duh tikah siseh, a um ciami le kan duh tikah siseh, fawite in kan ttial, kan nam, kan chuah khawh. Mirang catialning kan i laak hei ti ko usih. Mirang nih Romans pawl ttialning an i laak chin.'Greeks pawl nih Semites, miphun sin in an 1 laak chinmi a si ve.\nKan hnulei i ka ttial cang bantuk khan, kan Lai Holh hi a sullam lei in siseh, a aw umtuning in siseh, a ding ngaimi holh a si ko, nain, kanmah lila nih kah hmang lo tuk, kan ttial lo tuk; kan kherhhlai lo tuk i a man kan tlawmter ngai. Uar awk hrimhrim zong ah kan rel tawn loh. Dr. Lehman nih "Laimi cu miphun dang thil paohpaoh a uar tukmi an si" a timi hi a rak hmaan pah hlah maw, mi tampi nih cun, Lai timi biafang (word) hmanh hi a niam deuh ah a kan chiah tawn. Van ruat ve hmanh law, na hna a tla dek maw?\nLai laam le Vai lam kan thleidanning; Lai hai le Kawl hai kan thleidanning Lai chia le Vai lian kan thlei danning; tehna hi van ruat ko hmanh.\nMirang holh le Kawl holh hna cu thiam lo awk le cawn lo awk a ttha lomi an si. Asinain kanmah holh hi thiam chinchin le uar chinchin a hau ve cang. Thil cu kan theih deuhmi le, kan thiam deuhmi paoh hi, uar deuh le zohcho deuh cio a si i, kan Lai Holh zong hi kan van theih/thiam deuh chin lengmang paoh ahhin, kan upat deuh, kan tlaihchan deuh ko lai. A tam deuh nih holh kan thanghthat khawhmi hi, kan theih deuh lo le, kan thiam deuh lo ruangah asibik ko rua.\nLai Holh kong tuaktan le nan ruah cio tikah a tanglei nan pawl hi theih haumi an si tiah ka ruah. Pakhat, pakhat cio hi tampi kauh le sauh khawh ding an sinain, atu hi cu a tawinak in kan van ttial rih lai. Nan huam le caan kan ngeih ahcun, huamsam tein kan ruatti te hna lai.\nKan holh hi\n1. Syllable timed timi holh a si. A sullam cu, syllabel (awfang) pakhat nih sullam pakhat lengmang a ngei kho. Tahchunhnak ah – Mirang Holh ah cun, syllable pakhat ah sullam pakhat a ngeimi zong a um (e.g. come = kal); syllable panga ah sullam pakhat a ngeimi zong a um (e.g. examination = camipuai). I, Lai Holh tu ah cun syllable pakhat paoh nih cun sullam pakhat asiloah sullam pakhat nak tam a ngei kho.\n2. Phonetic language timi holh a si fawn. Kan holh awchuahning (pronounciation) ah cafang (letter) pakhat a aw phun khat in a chuak peng. Tachunhnak ah English ah cun "e" timi cafang hi a phunphun in a aw kan chuah khawh. Lai Holh ah cun "a" cu a aw zungzal a chuak.\n3. Lai Holh hi Ton Language si lo in Pitch timed language timi a si. Kan hnulei ka ttialmi ahkhan ai tel cang nain, a herh than rua tiah ka ruah caah kan van telh than.\n4. Vowel length a biapi hgaingaimi holh a si. 5. Ka theihmi vial ah cun mi zei holh nak hmanh in Adverb a tam ngai, a biapi ngaimi holh a si. 6. Adverbs le Adverbials pawl nih Verb's lawng bawm loin Adjectives zong an bawmh hna. English he kan i dannak pakhat a si. 7. English ah cun Verb tel loin sentence ttial khawh asilo i, Lai Holh ah cun verb tel loin sentence ttial khawh a si. 8. Kan Holh hi context ai bochan ngaimi holh a si. A sullam cu, bia kan chim tikah a caan le, a hmun zoh in sullam a phunphun in i laak khawh a si. Fianternak ah, kan chimmi biafang cu pakhat asiko ai, a sullam cu a caan le a hmun zoh in; a sullam phun tampi kan ngeihter khawh.\nTtialding a tam-ual leen rih ko nain, mahhi vial hi, asitak maw, si tak lo tiah rak ruat cio hnik u.\n(Lai Siangngakchia, Rangoon nih chuahmi Lai Holh Reltu, November, 1979 chung i'a rak ttialning tein hun chuah thanmi,a si NZTB)\nLaimi & Chin dynasty kawng na van ttial mi te khi ka van chap hnik lai; a ruang cu Chin timi a hung i thawknak na van ttial mi te ah khan ka lung a fiang tuk lo a ruang cu kei cu "Chin" timi biafang hi Tilut holh.. Chinese Holh in a ra mi asi rua hlah maw ka ti(or)CHIN mi cu Tilut(tibet) ram in a ra mi kan si. Zei ruang ah dah mah ti hin ka chim tiah cun, kan holh hi hmun tam pi ah ai lawhnak a um cun kan culture le kan traditional dress or custom te hna hi an i lo ngai ngai. Cu ruang mizo hlasak thiam Da duh i nih a sak mi ah khin, lai le mara etc., chinlung chuak u leh nau tiah a sak khih.. mah khi khi mizo historical fact bak in tuah mi le zumh ning asi ve. Khah, tampi chimding ka nei nain; Ka palhnak aum sual asi or theihternak tauh na duh ah cun 'sangth7@gmail.com ah lung um lo tein le lung thiang tein theihter khawh ka si.\nRetrieved from "https://incubator.wikimedia.org/w/index.php?title=Wp/cnh/Laimi_le_Laiholh&oldid=2230375"\nThis page was last edited on 22 August 2014, at 02:05.


Malaysia lockdown chung Australia Visa Interview an 'ngol lai lo' | THE CHIN EXPRESS\nMalaysia lockdown chung Australia Visa Interview an ‘ngol lai lo’\nMalaysia lockdown (June 1 – 14 ) chung Australia visa online video interview an ngol lai lo. Asinain a dangdang kutpi nam (biometrics), minthut (statutory declaration signing) le visa lak (Immicard signing) tibantuk cu an ngol chung rih lai. June 14 hnu ah thil sining zoh in pehzulh asi than te lai.\nA tu lio ahcun mi zei an si hmanh ah Australia kal duh ahcun Australia cozah (Department of Home Affairs) ah khualtlawn khawhnak lehhmah (travel exemption) sawk ta hmasa a hau. Cu travel exemption sokmi cu ABF (Australian Border Force) ) ramri vengtu nih pek hnu lawng ah luhkhawh asi.\nAsinain ralzaam (refugee and humanitarian visa) asimi nih cun travel exemption hi mah tein sok a haumi si lo. Na sining zoh in kalter lo awk tha lo dirhmun na si ahcun khualtlawn phihkhamnak in na luat khawhnak hnga an mah (Australia Tanzung le IOM ) nih an in tawlrelpiak lai. Visa a la cangmi nih Malaysia ah dirhmun chia ngai na si ahcun Australia Tanzung ah na konglam ca tial khawh asi.\nMarch 2020 hlan i prospective marriage visa (nuva aa thi um ding) a rak sokmi hi an zawn an ruah ngai hna (priority ah an i tel ve). A tu an auhmi tete hna zong an tam ngai. A kal khomi tete zong an um len. Covid ruangah puai tuah manh lo in an i phiat than sual lai ti an phang pah i si men lai.\nNain mah hi visa cu ralzaam visa (refugee visa) asi lo caah mah tein zeipoh i tawlrel dih a haumi asi. Travel exemption zong mah tein sok a hau. Cheukhat aa fiang lomi kan tam ngai caah hernak a tongmi tete zong kan um len.\nAustralia cu 2022 kum cheu hrawng lawng ah ramri (international border) kan on khawh men an ti caah fawi le bai ah hlan bantukin zalong tein luh le chuah khawh dawh asi rih lo.\nThawngthanhtu: Ceumi Lian\nTanzung Ṭuanvo Latu


NUG Nih DDay A Thanh Hnu Chin Ramkulh Peng Li Chung Ah Meithal Le Bomb Thawngpang Lawng Te A Thang — Chin Miphun Tlangau\nNUG nih D-Day a thanh hnu Chin Ramkulh Peng li chung ah meithal le bomb thawng theih a si.National Unity Government (NUG) nih September 7 i Myanmar ramhuap in D-Day a thanh hnu Chin Ramkulh chung Hakha, Mindat, Kanpetlet le Thantlang ah ah meithal le bomb puah thawng theih a si.\nHi peng li chung ah Hakha khuapi chung in khuami pakhat meithal kuanfang nih a khen i a nunnak ca ah tihnung tuk cun a um lo tiah kan theih.Atu bantuk in peng li chung meithal le bomb thawng theih mi chung ah Mindat hi September 7 zaanlei suimilaam 3:00 hrawng ah CDF-Mindat le SAC an i kap. Hakha hi zaan suimilaam 9:45 hrawng in khuachung ah bomb le meithal thawng theih a si (CDF he maw an i kah ti bel cathanh a chuah rih lo ca ah kan fehter ngam rih lo).\nSeptember 7 Hakha khuachung thawngpang theih mi kong he pehtlai in khua mi pakhat nih, “Zaan suimilaam 9:45 hrawng in thawng kan theih. A thaizing ah thawng kan theihnak pawngkam kan zoh tik ah inn le biakinn an rawk ngai. SAC lei zong an i chok ngaingai,” tiah a chim. Myanmar ramhuap zong in peng kip le hmun kip ah NUG nih cathanh a chuah hnu bomb le meithal puah thawng a thang i hliam a tuarmi tlaihkhih a tong mi le a thi mi zong an tam tiah kan theih.


I CEI SEH, MIN AUNG HLAING CU, RAM MIPI LEI AH A DIR CANG – The Chinlung Post\nUS Palai, UN Special Envoy to Myanmar a simi Christine Schraner Burgener nih nihin ah Kawlram mipi dihlak dirkamhnak bia a chim nolh cang. Nihin a biachim mi ah Min Aung Hliang faak ngai in sualphawtnak a tuah i Kawl ram mipi nih hriam an tlaih zong nih Min Aung Hliang a lungngan tuk ruang ah a si tiah a langhter. Nihin a biachim mi ah PDF, CDF ti bantuk minfang keh in cun a langhter lo,\nThawngpang dang. CDF-Kanpelet le Ralhrang karlak raldohnak ah ralhrang lei in a tlawmbik (10) an thih lawng si loin hriam a tuar mi an tam taktak tiah theih asi. Hi kong he pehtlai in Chinland Defense Force Headquater nih a taang lei bantuk hin thawngthanhnak le mipi sin ah fianternak a hun tuah ve. September 14, 2021 zinglei suimilam 10:00am hrawng in Kanpelet le Saw karlak ah CDF-Kanpelet le Ralhrang karlak kahnak a chuak.\nSeptember 14 kahnak ah Ralhrang lei in minung (10) an thi i a dang tampi hliam an tuar. Ralhrang lei cu faak ngai in an sungh caah hriamnam ngan heh an puah chih. A si nain nihin raldohnak ah CDF-Kanpelet lei in hliamtuar le a thi mi kan um lo. Raldohnak hi thaizing lei zong a zual chin kho mi a si caah Kanpelet le Saw karlak chawhvah le khual tlawn lo ding in mipi lei zong i zuam hna usih tiah an langhter hi asi.Kanpelet le Saw karlak raldohnak ah ralkap lei nih hriamnam ngan, Bomb le RPG ti bantuk an hman, khuachung lei zong ah an rak kah len tiah khuami lei nih an chim ve. Pathian nih CDF dihlak teinak pe zungzal hram hna seh.


Lainu-Chinu Thihnak Ah US Palik Nih Laipa An Tlaih – Chin World News Evening\nFebruary 17, 2020 February 17, 2020 Salai Van Chin News\nAluan cia nilini (Thursday) ah tukvelhnak huah in a nunnak a liammi Chin nu thihnak kongah US palik nih Indianapolis Metropolitan Police Department (IMPD) nih Pa Tuan Ling (Chin nu chungkhar) an tlaih tiah theih a si.\nFebruary 14, zaanlei suimilam 1:43 hrawng 240 block Of East Cragmont ah Tuan Ling inn palik bawmhalnak an tuah. Inn an va phak tikah nu min a langhter lomi hliamhma (tukvelhnak) he a ummi an hmuh i sizung ah an tlikpi cawlh.\nSizung ah an thlupbul ko nain a hliamhma tuar kho loin cacawn nilini (Thursday) ahkhan mual a kan liam taak. Cuni ah cun Palik nih Chinu chungkhat neihniam a simi Pa Tuan Ling cu thahnawn timhnak (attempted murder) case an tlaih tiah theih a si.\nVanchiatnak a tongmi (a nunnak a liammi Chinnu a thihnak konghe a hmuhtu le a theitu nan sual ahcun Pehtlaihnak phone: 317-327-347 ah le Crime Stoppers of Central Indiana ah 317-262-8477 thawngthanh dingin IMPD nih thawngthanh dingin bawmh halnak an tuah. A nunak a liammi Chinnu hi amah thihnak konghe an tlaihmi Tuan Ling i a nute a si tiah theih a si. A nunak a liammi ruak cu a ruah hlanah hlathlainak an tuah lai i a thihnak a ruang thilsining an theih hnuah Palik nih a sining konglam (a min) langhter a si lai tiah RTV6 nih a langhter.\nVideo Rak Share Cio U! Ka Nunnak Pekin Biadik Ka Chim. COVID-19 Zawtnak Hi China Cozah Sermi Asi


Austrialia:Melbourne ah a um mi hna’Dihlak caah thawngpang tha. – Onlinenungak\nAustrialia:Melbourne ah a um mi hna’Dihlak caah thawngpang tha.\nBy bawi bawi on October 27, 2020\nTuzaan sml 11:59 pm thok in 08 November tiang cu 25 kms chung um mi nan chungkhat le hawi kom hna kha len kai khawh a si cang lai.\n1. Nu le pa (two adults) le hngakchia 2 tluk nih\nNi khat ah inn khat len kai khawh a si lai.\n2. Len kai mi inn nih a ho dah a kan leng ti mi\nmileng cazin (log book) tuah hrimhrim ding.\n3. Len kai cang mi inn kha ni khat 24 hrs\nchungah inn dang an leng kai kho ti lai lo.\n4. Nan i len kai chung caan cu ri khiah a si lo.


October Thla Donghlei, US Kal Dingmi Leet An Tong Than – Chin Modern News\nPosted By: chinmodernnews October 18, 2019\nTuan ah, October thla chung US dingmi an tlawm lainak kong le, thla 21 hnu lawngin kal thok a si te lainak kong cu ka rak langhter bal nain, US lei thawngpang a ttha hoi lo.\nOctober 23 le 24 ah US kal dingin kalnak kong thawngthanh a si cangmi hna cu an dih lakin leet an si than hna. Kal dingin thawng an thanh hna a thaizing ah nan kal kho than rih lai lo tiah an chawnh than hna hi a si.\nAtu lioah, US kal dingin a hngakmi hna caah cun vanlawng cung tthut hlan lo paoh hi cu kan kal tak cang ko lai tiah chim ngam ding a si rih lo. Cucaah, rian zong tuan ah idinh hmasa lo ding le umnak inn tehna ap rih lo dingin ka rak tial tawnmi kha si.\nKannih chung cu thi kan ichek cang, ca zong kan cawng cang zei paoh kan ilim cang, kal ding ni lawng kan hngah ko cang tiin rian chuah chung le daithlan in um awk a ttha lo. Zeicahtiah atu lioah cun kal lai nikhat aa duh zongah leet than a um lengmang caah a si.\nCu hlan ahcun, cacawn khawh in kalni lawng hngah a rak si tawn ko nain, atu ahcun a si ti lo. Cacawn asiloah nunphung cawnnak cu US kal ding a simi hna paoh nih tuah hrimhrim dingmi process pakhat a si.\nAtu lioah cun punghman case (normal case) pawl cu thi cheknak voihnih tiang aa tuahmi deuh ngawt an si hna. Voikhatnak thi cheknak na tuahmi khi thla 6 chung a nung. Mah chungah US na kal manh lo ahcun a voihnihnak thi cheknak na tuah than a hau lai.\nTutan ah, a kal dingmi pawl leet an si thannak a ruang bik cu US nih ram chungah ralzam luhternak an phih/khar rih caah a si. Trump nih 2020 caah ralzam laak ding 18,000 lawng a ti caah fingrilh rilhmi bak lawng an kal lai ti cu a fiangmi si ko.\nArchives Select Month August 2020 (5) July 2020 (3) June 2020 (2) March 2020 (6) January 2020 (1) December 2019 (4) October 2019 (5) September 2019 (6) August 2019 (6) July 2019 (3) June 2019 (4) May 2019 (8) April 2019 (9) March 2019 (24) February 2019 (34) January 2019 (49) December 2018 (53) November 2018 (11)


Chin Ram Kulh Kanpalet Peng Cinduai Khua Cu Ralhrang Rian Tuan Nak Hmun Ah Ser An Tim Caah CDF Nih Tang Lei Ban Tuk In Cawl Cang An I Tim Cang – My News\nChin Ram Kulh Kanpalet Peng Cinduai Khua Cu Ralhrang Rian Tuan Nak Hmun Ah Ser An Tim Caah CDF Nih Tang Lei Ban Tuk In Cawl Cang An I Tim Cang\nadmin May 15, 2022 Leave a Comment on Chin Ram Kulh Kanpalet Peng Cinduai Khua Cu Ralhrang Rian Tuan Nak Hmun Ah Ser An Tim Caah CDF Nih Tang Lei Ban Tuk In Cawl Cang An I Tim Cang\nChin ramkulh, Kanpetlet peng ah um mi Chinduai khua ah SAC ralkap kuttang rianṭuan ding kong an tawlrel cuahmah tiah kan theih caah, Cinduai khua lei kal ding Mortor le cycle poh cu May 15 ni thok in caan rikhiah um loin kan kham lai, tiah CDF–Kanpetlet nih cathanh an chuah.\nAn cathanh chung ah Cinduai khua um mi tam deuh hi CDM tuah loin SAC ralkap kuttang rianṭuan an tam tuk, tiah an langhter. Kanpetlet khua mi pakhat nih, “Cinduai khua hi thlakhat ah voi hnih lawng khua chung luhnak nawl an pek hna. Facang, chiti le cite tibantuk lawng luhnak nawl an pek hna, minung va luhchuah tibantuk an onh lo. Phone line zong a ngah lo. Hiti luhchuah an phihnak hi thlahnih hrawng a si cang,” tiah a chim.\nChin ramkulh ah Tender rian zeihmanh nan tlai lai lo i, nan ṭuan lai lo, tiah CJDC nih voihnih tiang ralrin peknak cathanh an chuah cang. Kanpetlet peng chung ah zei bantuk Company rian hmanh nan ṭuan lai lo, tiah nihin May 15 ah CDF–Kanpetlet nih cathanh an chuah ve. Cucaah Cinduai khua lei kal ding Mortor le Cycle poh cu May 15 thawk in caan rikhiah um loin kan kham. Kan cathanh nan ngaih lo i, nan zulh lo ahcun CDF–Kanpetlet nih ṭuanvo kan in lak hna lai, tiah an langhter.\nGangaw Le Kyaw Kar Kah Doh Nak Kong He Peh Tlai In Mipi Nih Theih Hrimhrim Ding Kong PDF Nih Cathanh An Chuah →\n← CNA CNF Nih Pumpek In Nun A Pe Mi Hna Caah Cathanh Thar An Chuah Mi Cu Ngeih Chia Kho Tuk


North Korea: Kan ram chungah Covid-19 zawtnak a ngei mi pakhat te hmanh kan um lo - Khuaruah Har News\nKan vawleicung pumpi ah covid-19 zawtnak a ngei mi 1million renglo an phan cang tiah theih a si. Covid-19 zawtnak a ngeitu ram hna cu World Health Organization nih an langhter ning ahcun ram 200 nak tam deuh ah mah zawtnak hi a phan cang tiah an langhter.\nMah tluk in zawtnaka kar ko nain North Korea nihcun anram chung ah coronavirus a angeimi pakhat te hmanh kan um lo tiah vawleipi theih in an chimphuan. Aluancia mi can tlawmpal lio ah khan North Korea ram hruaitu pakhat cu China ram akal nak in coronavirus arak ngeih caah Pum Kim niha kuttang raalkap pawl cu meithal in thilak arak kahter cang ti cu theih dih cio a si.\nNorth Korea nih an chim ning le anlanghter ning ahcun coronavirus arak I thawkka te ah khan China he anramri vialte cu phihkharnak an rak tuah dih leng ah zawtnak an ngei sual ngha maw tiah anruahmi minung hna cu hmundang teah an chiah cawlh hna. Mah caah cun tuchunni tiang anram chung ah coronavirus a ngei mi anum lo nak a si tiah an chim khawhnak a si.\nMah bantuk konglam cu North Korea ram ah Health department lei nawl ngeitu lianngan Park Myong Su nihcun mah bantuk thawngpang cu theih a si. North Korea nih hiti hin chim ko hmanh sehlaw hlathlaitu lei nihcun an zum kho hrimhrim lo. Mah lawng hmanh silo in president nihcun North Korea ram coronavirus a umlo tihmi cu a zumh khawh bak lo caah bomh an herh ko ahcun kan bomh hna lai tiah a chim ko nain Kim Joung-un nih a duh lo.\nPresdient Trump nih kan bomh lai tiah a timi aiduhter lo nain North Korea nih Russia sin ah coronavirus runven ding ah a herhmi thilri tlamtling 1500 bomh a hal thiam. North Korea ah coronavirus aum lo tihmi cu UN lei zong nih an zum khawh lo caah a runvennak ding thilri le face mask hna cu bomh an timh thiam hna tiah theih a si. Cu bantuk bomhnak pek antimhmi cu North Korea nih cohlannak pakhat hmanh an tuah duh lo.\nHOME Ngandamnak Kong Ram Leng Thawngpang\nKan tihmi nak in kan zumhnak ngan deuh a herh lio caan a si\nGoog News: Aug 1 In December 31 Tiang Mei Man Unit (150) Nak Tlawm Na Hman Ahcun Man Cawi Na Hau Lai Lo\nJanuary 6 Ah Khin US Congress Nih Joe Biden Cu President Sinak Formally Validates Tuah Timh A Si\nMyan Gyi Ngu ralzam dawrnak hmun in nungak tlangval hna cung thilcangmi cu ngaihchia tak tak khi asi\nKalay Myo Ah Bike Accident A Chuak I Pakhat Cu A Hmun Ah A Nunnak A Liam Colh\nA Hrin Mi Faphir Pathum Cu An Pathum Ning Tein Covid-19 Positive An Si\nUS Senate, Trump Le Biden Kong Tawi: Luther Tin Hre


Mizoram ah Unau An In That – Hakha Cherry\nMizoram, Hnahlan khua ah Hmingthanmawia kum (38) cu a upa Tunsianmunga kum (40) nih a lu ah Tahmuipi in a tuk i a thi.\nHmingthanmawia hi a lu ah hliamhma pu in innchungah an hmuh caah Champhai Sii-inn tlik pi colh a si hnuah a thi.Hi kong he pehtlaih in Palik nih a upa Tunsianmunga cu an zumhlo caah an tlaih i a upa nih keimah vuak mi a si ko tiin a phuan.\nTunsianmunga nih a chim ningah an unau hi a sii lengmang mi an si. Hi ni zongah hin a naupa hi ritbu in a inn ah a rak lut i kut a zo sual lai ti ka phan ruangah ka vuak mi a si tiah a ti. A naupa a thattu Tunsianmunga cu Champhai Palik nih thonginn ah an chiah.maipawl The Chin Post\nAdang relthan:Kalaymyo Taungphila veng i a ummi Salai Vum Za Lian(kum 24) cu rithai si ruangah tuzing khuadei ka ah A-Lah-Kah(2) sianginn pawngah a ruak in char asi.\n“Tu lio zawtnak Covid ruangah nunnak liam asi lo,ralhrang kut tuar zong asi lo,a takpum ah hliamhma hmuh asi lo,sii a din sual i asi ko lai,a kut ah sii chunhnak a um,a mask huh mi zong a um tiah’ chungkhat pawl nih an chim.\nNizaan suimilam 6 hrawngah inn in a chuak i zaan ah a tin ti lo,tuzing suimilam 8 ah vui asi.CLT